CELEX: 32021R0819
Language: da
Date: 2021-05-20 00:00:00
Title: Europa-Parlamentets og Rådets forordning (EU) 2021/819 af 20. maj 2021 om Det Europæiske Institut for Innovation og Teknologi (omarbejdning) (EØS-relevant tekst)

28.5.2021   
               
               
                  DA
               
               
                  Den Europæiske Unions Tidende
               
               
                  L 189/61
               
            
         EUROPA-PARLAMENTETS OG RÅDETS FORORDNING (EU) 2021/819
         af 20. maj 2021
         om Det Europæiske Institut for Innovation og Teknologi
         (omarbejdning)
         (EØS-relevant tekst)
         EUROPA-PARLAMENTET OG RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 173, stk. 3,
         under henvisning til forslag fra Europa-Kommissionen,
         efter fremsendelse af udkast til lovgivningsmæssig retsakt til de nationale parlamenter,
         under henvisning til udtalelse fra Det Europæiske Økonomiske og Sociale Udvalg (1),
         efter høring af Regionsudvalget,
         efter den almindelige lovgivningsprocedure (2), og
         ud fra følgende betragtninger:
         
                     (1)
                  
                  
                     Europa-Parlamentets og Rådets forordning (EF) nr. 294/2008 (3) er blevet ændret væsentligt (4). Da der skal foretages yderligere ændringer, bør forordningen af klarhedshensyn omarbejdes.
                  
               
                     (2)
                  
                  
                     De periodiske uafhængige evalueringer af Det Europæiske Institut for Innovation og Teknologi (EIT) og erfaringerne med anvendelsen af forordning (EF) nr. 294/2008 viser, at der er behov for væsentlige ændringer for at forbedre EIT-modellen og dens underliggende processer yderligere. Derudover har den foreløbige evaluering og den forudgående konsekvensanalyse af EIT identificeret en række områder, hvor der kan ske forbedringer, bl.a. videns- og innovationsfællesskabernes (VIF'ernes) finansieringsmodel, VIF'ernes integration i de lokale innovationsøkosystemer, VIF'ernes åbenhed og gennemsigtighed og EIT's overvågning. Denne forordning giver også mulighed for at adressere disse aspekter.
                  
               
                     (3)
                  
                  
                     Medlemsstaterne bærer hovedansvaret for at opretholde et solidt europæisk industri-, konkurrence- og innovationsgrundlag. Karakteren og omfanget af udfordringen på innovationsområdet gør det dog også nødvendigt, at der gøres en fælles indsats på EU-plan.
                  
               
                     (4)
                  
                  
                     EIT er oprettet for at supplere eksisterende politikker og initiativer på EU-plan og på nationalt plan gennem fremme af integreringen af videntrekanten — videregående uddannelse, forskning og innovation — i hele Unionen.
                  
               
                     (5)
                  
                  
                     EIT bør bidrage til at styrke Unionens og medlemsstaternes innovationskapacitet med henblik på at tackle de store udfordringer, som samfundet står over for, og derved bidrage til bæredygtig økonomisk udvikling og konkurrenceevne i Unionen.
                  
               
                     (6)
                  
                  
                     EIT bør via VIF'erne tage sigte på at styrke innovationsøkosystemer i hele Unionen på en åben og gennemsigtig måde. For at nå dette mål bør EIT lette og forbedre netværk, integration og samarbejde og fremme synergi mellem forskellige innovationsfællesskaber i hele Europa. EIT sigter også mod at opfylde Unionens strategiske prioriteter og bidrage til gennemførelsen af Unionens mål og politikker, herunder dem, der er omhandlet i Kommissionens meddelelse af 11. december 2019 om den europæiske grønne pagt, af 27. maj 2020 om EU-budgettet som drivkraft bag genopretningsplanen for Europa (genopretningsplan for Europa), af 19. februar 2020 om en europæisk strategi for data, af 10. marts 2020 om en SMV-strategi for et bæredygtigt og digitalt Europa og af 10. marts 2020 om en ny industristrategi for Europa, og dem, der vedrører opnåelse af Unionens strategiske autonomi, samtidig med at en åben økonomi bevares. Desuden bør EIT bidrage til at tackle globale udfordringer, herunder De Forenede Nationers verdensmål for bæredygtig udvikling (verdensmålene), ved at følge principperne i 2030-dagsordenen for bæredygtig udvikling (»2030-dagsordenen«) og Parisaftalen vedtaget inden for rammerne af De Forenede Nationers rammekonvention om klimaændringer (5) (Parisaftalen) og til at opnå en klimaneutral økonomi senest i 2050. Omstillingen kan kun opnås ved at fremme forskning og innovation, hvilket understreger behovet for at fremme gunstige vilkår og investeringer i at forbedre den europæiske videnbase og forsknings- og innovationskapacitet, navnlig inden for grønne, klimavenlige teknologier og innovative tiltag.
                  
               
                     (7)
                  
                  
                     EIT bør øge VIF'ernes åbenhed med henblik på at styrke samarbejdsforbindelserne og skabe synergier mellem forskellige innovationsfællesskaber i Europa og derved fremme geografisk mangfoldighed og talentmobilitet.
                  
               
                     (8)
                  
                  
                     EIT's prioriterede områder og finansieringsbehov bør fastlægges for en syvårig periode, dækkende den relevante flerårige finansielle ramme (FFR), i en strategisk innovationsdagsorden (SID). SID bør være i overensstemmelse med Horisont Europa — rammeprogrammet for forskning og innovation (Horisont Europa), der er oprettet ved Europa-Parlamentets og Rådets forordning (EU) 2021/695 (6), herunder med hensyn til rapportering, overvågning, evaluering og andre krav, der er fastsat i nævnte forordning, og bør tage hensyn til Horisont Europas strategiske planlægning. SID bør skabe og fremme synergier med andre dele af Horisont Europa, andre relevante EU-programmer under FFR og andre relevante initiativer, politikker og instrumenter på EU-plan og på nationalt og regionalt plan, navnlig dem, der støtter forskning og innovation, uddannelse og kompetenceudvikling, bæredygtig og konkurrencedygtig industri, entreprenørskab og regional udvikling. I lyset af SID's vigtighed for Unionens innovationspolitik og dens forventede socioøkonomiske konsekvenser for Unionen bør SID vedtages af Europa-Parlamentet og Rådet på grundlag af et forslag fra Kommissionen. Kommissionens forslag bør baseres på et bidrag fra EIT. Dette bidrag bør stilles til rådighed for Europa-Parlamentet og Rådet.
                  
               
                     (9)
                  
                  
                     Krisen som følge af udbruddet af covid-19 har forårsaget store forstyrrelser i medlemsstaternes sundhedssystemer og økonomiske systemer. Det vil kræve samarbejde mellem EU-institutioner, -organer, -kontorer og -agenturer at overvinde de sociale, økonomiske, miljømæssige og teknologiske konsekvenser af krisen. EIT og VIF'erne bør reagere fleksibelt på eksisterende såvel som nye og uventede udfordringer og prioriteter og bør kunne vedtage foranstaltninger og initiativer til at yde passende støtte til deres økosystemer. EIT og VIF'erne bør navnlig bidrage til den innovationsindsats, der er nødvendig for at håndtere konsekvenserne af covid-19-krisen, i overensstemmelse med prioriteterne i den europæiske grønne pagt, genopretningsplanen for Europa, den nye industristrategi for Europa og verdensmålene, samtidig med at der sikres synergi med andre EU-initiativer og -partnerskaber.
                  
               
                     (10)
                  
                  
                     EIT's aktiviteter bør i overensstemmelse med forordning (EU) 2021/695 rettes mod strategiske langsigtede udfordringer, navnlig inden for tværfaglige områder, herunder udvikling af innovative ikke-teknologiske løsninger som et nødvendigt supplement til de innovationsaktiviteter, der har fokus på teknologi. I den forbindelse bør EIT fremme en regelmæssig dialog med civilsamfundet, forskningsorganisationer, innovationscentre, små og mellemstore virksomheder (SMV'er), videregående uddannelsesinstitutioner og repræsentanter for industrien.
                  
               
                     (11)
                  
                  
                     EIT bør via VIF'erne prioritere overførsel af sine aktiviteter inden for videregående uddannelse, forskning, innovation og entreprenørskab til en erhvervsmæssig kontekst og til en kommerciel anvendelse af resultaterne og støtte de videregående uddannelsesinstitutioners innovations- og iværksætterrelaterede kapacitet og oprettelse og udvikling af innovative virksomheder i komplementaritet med Det Europæiske Innovationsråd (EIC) samt andre relevante dele af Horisont Europa og InvestEU-programmet oprettet ved Europa-Parlamentets og Rådets forordning (EU) 2021/523 (7).
                  
               
                     (12)
                  
                  
                     EIT bør arbejde på grundlag af ekspertisebaserede institutionaliserede europæiske partnerskaber mellem videregående uddannelsesinstitutioner, forskningsorganisationer, virksomheder, herunder SMV'er og offentlige virksomheder, samt lokale myndigheder, sociale virksomheder, relevante nonprofitorganisationer og andre interessenter. I betragtning af visse virksomheders innovative karakter i forhold til de varer eller tjenesteydelser, de tilbyder, deres organisation eller de produktionsmetoder, de anvender, bør socialt entreprenørskab og et tættere samarbejde med SMV'er og sociale virksomheder, der sikrer deres aktive deltagelse, fremmes. Disse partnerskaber bør sigte mod at blive finansielt bæredygtige ved at mobilisere midler fra andre private og offentlige kilder samt tiltrække og engagere så mange relevante nye partnere som muligt. De bør udvælges og udpeges som VIF'er af bestyrelsen i overensstemmelse med de prioriterede områder og den tidsplan, der er fastsat i SID, under hensyntagen til de prioriteter, der er fastsat i Horisont Europas strategiske planlægning, og som imødegår kommende globale og samfundsmæssige udfordringer. De bør udvælges på grundlag af en konkurrencebaseret, åben, gennemsigtig og ekspertisebaseret procedure i overensstemmelse med denne forordning og kriterierne for udvælgelse af europæiske partnerskaber, der er fastsat i forordning (EU) 2021/695. Det første VIF af denne type, som skal lanceres hurtigst muligt i 2022 eller 2023, bør vedrøre kulturelle og kreative sektorer og industrier, og det andet VIF af denne type, som skal lanceres i 2026, bør vedrøre vand-, hav- og søfartssektorer og -økosystemer.
                  
               
                     (13)
                  
                  
                     Under hensyntagen til VIF'ernes særlige karakter er det nødvendigt at fastsætte særlige minimumsbetingelser for at oprette et VIF, der indeholder undtagelser fra reglerne for deltagelse i og formidling af Horisont Europa. Der kan også være behov for særlige regler for ejerskab, adgangsrettigheder, udnyttelse og formidling for merværdiskabende VIF-aktiviteter, hvor dette er hensigtsmæssigt.
                  
               
                     (14)
                  
                  
                     Bestyrelsen bør lede og overvåge EIT's aktiviteter og have ansvaret for udvælgelsen, udpegelsen, finansieringen, overvågningen og evalueringen af VIF'ernes aktiviteter i overensstemmelse med forordning (EU) 2021/695 og SID. Kommissionen bør ved udpegelsen af medlemmerne af bestyrelsen sikre en afbalanceret repræsentation af personer med erfaring inden for videregående uddannelser, forskning, innovation eller erhvervsliv samt ligevægt mellem kønnene og geografisk dækning, med ekspertise som overordnet princip.
                  
               
                     (15)
                  
                  
                     EIT bør tilrettelægge løbende overvågning og periodiske eksterne evalueringer af hvert enkelt VIF's output, resultater og virkninger, herunder deres fremskridt hen imod finansiel bæredygtighed, omkostningseffektivitet og åbenhed over for nye medlemmer. Disse evalueringer bør omfatte foreløbige gennemgange, der dækker de første tre år af partnerskabsaftalen og de tre år efter en eventuel forlængelse, omfattende vurderinger foretaget inden udgangen af partnerskabsaftalens syvende år og endelige gennemgange foretaget inden partnerskabsaftalens udløb. Bestyrelsen bør træffe korrigerende foranstaltninger vedrørende VIF'erne, når det er relevant.
                  
               
                     (16)
                  
                  
                     EIT bør regelmæssigt underrette gruppen af medlemsstatsrepræsentanter om EIT's og VIF'ernes præstation, resultater og aktiviteter, resultaterne af deres overvågning og evaluering og deres præstationsindikatorer og korrigerende foranstaltninger. Gruppen af medlemsstatsrepræsentanter bør rådgive bestyrelsen og direktøren om strategisk vigtige spørgsmål og bør rådgive og udveksle erfaringer med EIT og VIF'erne. EIT bør tilrettelægge møderne i gruppen af medlemsstatsrepræsentanter.
                  
               
                     (17)
                  
                  
                     For at bidrage til konkurrenceevnen og styrke den europæiske økonomis tiltrækningskraft på internationalt plan og dens innovations- og iværksætterkapacitet bør EIT og VIF'erne kunne tiltrække partnerorganisationer, forskere og studerende fra hele Unionen, herunder fra regionerne i Unionens yderste periferi, og andre steder, f.eks. ved at stimulere deres mobilitet.
                  
               
                     (18)
                  
                  
                     Forbindelser mellem EIT og VIF'erne bør baseres på partnerskabsaftaler og tilskudsaftaler, som fastsætter VIF'ernes rettigheder og forpligtelser og EIT's resultatbaserede finansielle bidrag til VIF'erne. For at begrænse den administrative byrde for VIF'erne og sikre mere langsigtede planlægningsressourcer og -aktiviteter bør EIT indgå flerårige tilskudsaftaler på op til tre år med VIF'erne eller, hvor det anses for mere hensigtsmæssigt, årlige tilskudsaftaler. Uanset Europa-Parlaments og Rådets forordning (EU, Euratom) 2018/1046 (8) (»finansforordningen«) bør EIT have mulighed for at indgå en sådan partnerskabsaftale for en indledende periode på syv år og, alt afhængigt af en positiv præstation og positive resultater af den foreløbige gennemgang og den omfattende vurdering af VIF'et, forlænge den ud over denne periode med en ny periode på højst syv år. Efter udløbet af partnerskabsaftalen kan EIT og VIF'et indgå et samarbejdsmemorandum med henblik på at opretholde et aktivt samarbejde.
                  
               
                     (19)
                  
                  
                     Der er behov for at støtte videregående uddannelse som et integreret, men ofte manglende, element i videntrekanten. Deltagende videregående uddannelsesinstitutioner og erhvervsuddannelsesudbydere bør tildele grader og eksamensbeviser gennem VIF'erne i overensstemmelse med nationale regler og akkrediteringsprocedurer. Partnerskabsaftalerne, tilskudsaftalerne og samarbejdsmemorandaene mellem EIT og VIF'erne bør fastsætte, at de pågældende grader og eksamensbeviser også betegnes som EIT-grader og -eksamensbeviser. Derudover bør EIT i højere grad fremme EIT-mærkede grader og eksamensbeviser for at øge deres anerkendelse uden for EIT-fællesskabet og udvide deres anvendelse til også at omfatte programmer for livslang læring, erhvervsuddannelse og kvalificerings-, omskolings- og opkvalificeringsprogrammer. Gennem sine aktiviteter og sit arbejde bør EIT i overensstemmelse med Europa-Parlamentets og Rådets direktiv 2005/36/EF (9) være med til at fremme studerendes, forskeres og personales mobilitet og give mulighed for livslang læring, mentorordninger og coaching.
                  
               
                     (20)
                  
                  
                     Der bør fastsættes passende bestemmelser med henblik på at garantere EIT's ansvar, åbenhed og gennemsigtighed. Der bør fastsættes passende regler for EIT's forvaltning og drift i dets vedtægter.
                  
               
                     (21)
                  
                  
                     EIT bør have status som juridisk person, og for at sikre dets driftsmæssige uafhængighed og selvstændighed i forhold til nationale myndigheder og eksternt pres bør det selv administrere sit budget, hvis indtægter bør omfatte et bidrag fra Unionen.
                  
               
                     (22)
                  
                  
                     Det forventes, at industrien og finans- og servicesektoren vil bidrage i betydeligt omfang til VIF'ernes budget. VIF'erne bør navnlig tilstræbe at maksimere andelen af bidrag fra private kilder og fra indtægter fra deres aktiviteter og at forfølge og opnå finansiel bæredygtighed senest inden udløbet af de 15 år med finansiel støtte fra EIT. VIF'erne og deres partnerorganisationer bør offentligt tilkendegive, at de foretager deres aktiviteter i EIT-regi, og at de modtager et finansielt bidrag fra Unionens almindelige budget. Derudover bør finansieringens gennemsigtighed øges ved at offentliggøre oplysninger om, hvilke projekter der finansieres, og om tildelingen af midler.
                  
               
                     (23)
                  
                  
                     Unionens budgetprocedure bør gælde for Unionens finansielle bidrag, som ydes over Unionens almindelige budget. Revision af regnskaberne bør foretages af Revisionsretten i overensstemmelse med finansforordningen.
                  
               
                     (24)
                  
                  
                     EIT bør gøre sit bedste for at lette en gnidningsfri overgang mellem FFR-perioderne, navnlig for de igangværende aktiviteter.
                  
               
                     (25)
                  
                  
                     EIT's indtægter bør omfatte bidraget fra Unionen, der gives fra det finansielle bidrag fra Horisont Europa. De pågældende indtægter bør kunne omfatte bidrag fra andre private og offentlige kilder.
                  
               
                     (26)
                  
                  
                     EIT er et organ oprettet af Unionen som omhandlet i artikel 70 i finansforordningen, og det bør fastsætte sine finansielle bestemmelser i overensstemmelse hermed. Kommissionens delegerede forordning (EU) 2019/715 (10) bør derfor finde anvendelse på EIT.
                  
               
                     (27)
                  
                  
                     EIT bør vedtage en konsolideret årlig aktivitetsrapport med en redegørelse for de udførte aktiviteter og resultaterne af operationerne i det foregående kalenderår. EIT bør også vedtage et samlet programmeringsdokument på grundlag af SID og i overensstemmelse med sine finansielle bestemmelser med en redegørelse for det planlagte initiativ, hvad angår årlig og flerårlig programmering, som desuden giver EIT mulighed for at reagere på interne og eksterne udviklinger inden for forskning, samfund, teknologi, videregående uddannelse, innovation og andre relevante områder. Det pågældende samlede programmeringsdokument bør fremsendes til Europa-Parlamentet og Rådet til orientering.
                  
               
                     (28)
                  
                  
                     EIT har siden oprettelsen nydt godt af sit personales ekspertise. På grund af den retlige ramme, der finder anvendelse i henhold til forordning (EF) nr. 294/2008, er nogle af de pågældende ansættelseskontrakter imidlertid udløbet uden mulighed for forlængelse. For at undgå en sådan situation i fremtiden og i betragtning af, hvor vigtig menneskelig ekspertise er for EIT's aktiviteter, er det i EIT's bedste interesse at gøre alt for at tiltrække og fastholde kvalificeret personale inden for de gældende retlige rammer.
                  
               
                     (29)
                  
                  
                     Det er hensigtsmæssigt, at Kommissionen iværksætter uafhængige eksterne evalueringer af EIT's virksomhed, herunder de aktiviteter, der forvaltes af VIF'erne, navnlig med henblik på udarbejdelsen af SID. Disse evalueringer bør omfatte en undersøgelse af, hvordan EIT opfylder sin mission og når sine mål, og dække EIT's og VIF'ernes aktiviteter. De bør vurdere EIT's EU-merværdi, indvirkningen i hele Unionen og indvirkningen af den regionale innovationsordnings (RIO's) aktiviteter, åbenheden, effektiviteten, virkningsgraden, opsøgende aktiviteter, kommunikation, synlighed, formidling af resultater, relevansen af de aktiviteter, der gennemføres, og om de er i overensstemmelse med og supplerer relevante EU-politikker og nationale politikker, herunder eventuelle synergier med andre dele af Horisont Europa. Disse evalueringer bør indgå i de evalueringer af Horisont Europa, der foretages af Kommissionen i overensstemmelse med forordning (EU) 2021/695.
                  
               
                     (30)
                  
                  
                     EIT bør gøre sit bedste for at strømline terminologien vedrørende hvert enkelt VIF's struktur med det formål yderligere at forenkle og forstærke genkendeligheden af EIT.
                  
               
                     (31)
                  
                  
                     For at bidrage til at tackle forskellene i innovation i Europa bør EIT, navnlig gennem RIO som nærmere beskrevet i SID, støtte innovationskapaciteten i lande og regioner, sigte mod at styrke innovationsøkosystemer med henblik på at imødegå globale udfordringer og integrere nye partnerorganisationer i VIF'erne.
                  
               
                     (32)
                  
                  
                     VIF'erne, der fremmer innovation, bør tage højde for prioriteterne i medlemsstaternes strategier for intelligent specialisering og øge deres innovationskapacitet ved fuldt ud at afspejle de regionale kapaciteter og styrker, muligheder og svagheder såvel som lokale aktører og deres aktiviteter og markeder.
                  
               
                     (33)
                  
                  
                     Det er afgørende at fremme stærke synergier mellem EIT og EIC. VIF'erne bør stimulere til etableringen af innovative virksomheder i tæt synergi, men uden overlap, med EIC, og EIT-støttemodtagere bør kunne ansøge om støtte fra EIC-instrumenterne som supplement til de tjenester, der leveres af VIF'erne. Navnlig opstartsvirksomheder med stort vækstpotentiale, som modtager støtte fra VIF'er, bør have en forenklet og dermed hurtigere adgang til EIC-tiltag i overensstemmelse med de relevante bestemmelser i forordning (EU) 2021/695 for at hjælpe dem til hurtig opskalering, mens EIC-støttemodtagere bør nyde godt af EIT's støtteordninger. For at undgå siloer og fremme synergier og samarbejde bør EIT og EIC overveje gensidig og systematisk udveksling af oplysninger. Bestyrelsen bør kunne indbyde medlemmerne af EIC-udvalget til sine møder som observatører, hvor det er relevant.
                  
               
                     (34)
                  
                  
                     For at sikre kontinuiteten i EIT's og VIF'ernes aktiviteter i overensstemmelse med de relevante bestemmelser i forordning (EU) 2021/695 bør nærværende forordning træde i kraft så hurtigt som muligt, og visse bestemmelser heri bør finde anvendelse med tilbagevirkende kraft fra den 1. januar 2021.
                  
               
                     (35)
                  
                  
                     Målene for denne forordning kan ikke i tilstrækkelig grad opfyldes af medlemsstaterne, men kan på grund af handlingens omfang og tværnationale element bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union (TEU). I overensstemmelse med proportionalitetsprincippet, jf. nævnte artikel, går denne forordning ikke videre, end hvad der er nødvendigt for at nå disse mål —
                  
               VEDTAGET DENNE FORORDNING:
         
            Artikel 1
            Genstand
            Ved denne forordning oprettes Det Europæiske Institut for Innovation og Teknologi (EIT).
         
         
            Artikel 2
            Definitioner
            I denne forordning forstås ved:
            
                        1)
                     
                     
                        »innovation«: den proces, inklusive resultatet heraf, hvorved nye idéer udvikles som reaktion på samfundsmæssige, økonomiske eller miljømæssige behov og krav og skaber nye produkter, processer, tjenester eller forretnings- og organisationsmodeller og sociale modeller, som på vellykket vis indføres på et eksisterende marked eller er i stand til at skabe nye markeder, og som skaber værdi for samfundet
                     
                  
                        2)
                     
                     
                        »videns- og innovationsfællesskab« eller »VIF«: et institutionaliseret europæisk partnerskab i stor skala som omhandlet i forordning (EU) 2021/695 mellem videregående uddannelsesinstitutioner, forskningsorganisationer, virksomheder og andre interessenter i innovationsprocessen i form af et strategisk netværk, uanset dettes retlige form, baseret på en fælles innovationsplanlægning på mellemlang til lang sigt med henblik på at møde EIT's udfordringer og bidrage til at nå de mål, der er fastsat i henhold til forordning (EU) 2021/695
                     
                  
                        3)
                     
                     
                        »samlokaliseringscenter«: et fysisk knudepunkt, som er oprettet på en åben og gennemsigtig måde, og som fremmer forbindelser mellem og et aktivt samarbejde blandt aktører i videntrekanten og fungerer som et kontaktpunkt for udveksling af viden, og hvorigennem VIF-partnerne er i stand til at få adgang til faciliteter og den ekspertise, der er nødvendig for at forfølge deres fælles mål
                     
                  
                        4)
                     
                     
                        »RIO-knudepunkt«: et fysisk knudepunkt, som er oprettet af et VIF og udgør en del af dets struktur, i en medlemsstat eller i et associeret land, som RIO er rettet mod, og som fungerer som kontaktpunkt for VIF'ets aktiviteter og for mobilisering og inddragelse af lokale aktører i videntrekanten i VIF'ets aktiviteter
                     
                  
                        5)
                     
                     
                        »partnerorganisation«: en juridisk enhed, som indgår i et VIF, og som navnlig kan omfatte videregående uddannelsesinstitutioner, erhvervsuddannelsesudbydere, forskningsorganisationer, offentlige institutioner, offentlige eller private virksomheder, finansielle institutioner, regionale og lokale myndigheder, fonde samt nonprofitorganisationer
                     
                  
                        6)
                     
                     
                        »forskningsorganisation«: en offentlig eller privat juridisk enhed, som har forskning eller teknologisk udvikling som et af sine hovedmål
                     
                  
                        7)
                     
                     
                        »videregående uddannelsesinstitution«: et universitet eller enhver type videregående uddannelsesinstitution, som i henhold til national ret eller praksis udbyder grader eller eksamensbeviser på især master- eller ph.d.-plan uanset den nationale betegnelse
                     
                  
                        8)
                     
                     
                        »EIT-fællesskab«: EIT og det aktive fællesskab af enkeltpersoner og juridiske enheder, som har nydt godt af eller nyder godt af EIT's støtte eller finansielle bidrag
                     
                  
                        9)
                     
                     
                        »strategisk innovationsdagsorden« eller »SID«: et dokument, der fastlægger EIT's prioriterede områder og strategi for fremtidige initiativer, EIT's evne til at skabe den størst mulige merværdi på innovationsområdet, EIT's mål, nøgletiltag, operationsform, forventede resultater og indvirkning samt et overslag over de nødvendige ressourcer i perioden for Horisont Europa og FFR
                     
                  
                        10)
                     
                     
                        »regional innovationsordning« eller »RIO«: en ordning, der fremmer integreringen af videntrekanten og innovationskapaciteten i lande (og regioner i disse lande), der er klassificeret som »moderate« eller »beskedne« innovatorer i innovationsresultattavlen som omhandlet i SID, og i regionerne i den yderste periferi som omhandlet i artikel 349 i traktaten om Den Europæiske Unions funktionsmåde (TEUF), navnlig ved at tiltrække og integrere nye partnere i VIF'erne og afhjælpe regionale skævheder og derved mindske innovationskløften
                     
                  
                        11)
                     
                     
                        »interessentforum«: en platform, der er åben for repræsentanter for EU-institutionerne, nationale, regionale og lokale myndigheder, organiserede interessegrupper og individuelle enheder fra erhvervslivet, videregående uddannelser, forskning, foreninger, civilsamfundet og klyngeorganisationer samt andre interesserede parter i videntrekanten
                     
                  
                        12)
                     
                     
                        »VIF-forretningsplan«: et dokument, der er knyttet som bilag til tilskudsaftalen og dækker en periode på op til tre år, og som beskriver VIF'ets mål, hvordan de skal nås, de forventede resultater, de planlagte merværdiskabende VIF-aktiviteter og de dermed forbundne finansielle behov og ressourcer, herunder de tiltag, der har til formål at opnå finansiel bæredygtighed og øge VIF'ernes åbenhed over for nye partnere fra hele Unionen
                     
                  
                        13)
                     
                     
                        »merværdiskabende VIF-aktiviteter«: aktiviteter, der udføres af partnerorganisationer i overensstemmelse med VIF-forretningsplanen, og som bidrager til integrering af videntrekanten af videregående uddannelse, forskning og innovation, herunder aktiviteter vedrørende oprettelse, administration og koordinering af VIF'erne, og til EIT's overordnede mål
                     
                  
                        14)
                     
                     
                        »tværgående VIF-aktiviteter «: aktiviteter, der har til formål at fremme samarbejde og synergier mellem VIF'er, at fremme en mere tværfaglig tilgang og at skabe en kritisk masse blandt VIF'er til at håndtere emner af fælles interesse
                     
                  
                        15)
                     
                     
                        »samarbejdsmemorandum«: en aftale mellem EIT og et VIF, der har til formål at beholde VIF-et som aktivt medlem af EIT-fællesskabet efter partnerskabsaftalens udløb, og som indeholder betingelserne for adgang til EIT's konkurrencebaserede indkaldelser af forslag til visse specifikke aktiviteter og tværnationale aktiviteter med en høj EU-merværdi
                     
                  
                        16)
                     
                     
                        »finansiel bæredygtighed«: et VIF's evne til at finansiere sine videntrekantaktiviteter uafhængigt af bidrag fra EIT.
                     
                  
         
            Artikel 3
            Mission og mål
            
               1.   EIT's mission er at bidrage til bæredygtig økonomisk vækst og konkurrenceevne i Unionen gennem styrkelse af Unionens og medlemsstaternes innovationskapacitet med henblik på at imødegå de store udfordringer, som samfundet står over for. Dette skal ske ved at fremme synergi, integration og samarbejde mellem videregående uddannelse, forskning og innovation på højeste niveau, herunder ved at fremme entreprenørskab, og dermed styrke innovationsøkosystemerne i hele Unionen på en åben og gennemsigtig måde. EIT skal også opfylde Unionens strategiske prioriteter og bidrage til gennemførelsen af Unionens mål og politikker, herunder den europæiske grønne pagt, genopretningsplanen for Europa, den europæiske strategi for data, SMV-strategien for et bæredygtigt og digitalt Europa og den ny industristrategi for Europa og dem, som vedrører opnåelse af Unionens strategiske autonomi, samtidig med at en åben økonomi bevares. Det skal desuden bidrage til at tackle globale udfordringer, herunder verdensmålene ved at følge principperne i 2030-dagsordenen og Parisaftalen, og til at opnå en klimaneutral økonomi senest i 2050.
            
            
               2.   For budgetperioden 2021-2027 bidrager EIT til opfyldelse af Horisont Europas generelle og specifikke mål, idet der tages fuldt ud hensyn til Horisont Europas strategiske planlægning.
            
         
         
            Artikel 4
            SID
            
               1.   SID fastlægger EIT's prioriterede områder og strategi for den relevante syvårige periode i overensstemmelse med Horisont Europas mål og prioriteter, der er fastsat i forordning (EU) 2021/695, og omfatter en vurdering af EIT's forventede socioøkonomiske konsekvenser, dets opsøgende aktiviteter og dets evne til at skabe den størst mulige merværdi på innovationsområdet. SID skal være i overensstemmelse med krav til rapportering, overvågning og evaluering samt andre krav, der er fastsat i forordning (EU) 2021/695, og tage hensyn til resultaterne af den løbende overvågning og regelmæssige uafhængige evaluering af EIT som omhandlet i nærværende forordnings artikel 20.
            
            
               2.   SID tager hensyn til Horisont Europas strategiske planlægning og sikrer overensstemmelse med nævnte programs udfordringer samt komplementaritet med EIC, der er oprettet ved forordning (EU) 2021/695, og skaber og fremmer hensigtsmæssig synergi og komplementaritet mellem EIT's aktiviteter og andre relevante EU-programmer og nationale og regionale programmer, der støtter forskning og innovation, uddannelse og kompetenceudvikling, bæredygtig og konkurrencedygtig industri, entreprenørskab og regional udvikling.
            
            
               3.   SID omfatter et overslag over de finansielle behov og kilder med henblik på EIT's fremtidige drift, udvikling på lang sigt og finansiering. SID indeholder også en vejledende finansieringsplan for perioden for den relevante FFR.
            
            
               4.   EIT udarbejder efter høring af de eksisterende VIF'er og under hensyntagen til deres holdninger et bidrag til Kommissionens forslag til SID og forelægger det for Kommissionen. EIT's bidrag offentliggøres.
            
            
               5.   SID vedtages i overensstemmelse med artikel 173, stk. 3, i TEUF af Europa-Parlamentet og Rådet på grundlag af forslaget fra Kommissionen.
            
         
         
            Artikel 5
            EIT's organer og gruppen af medlemsstatsrepræsentanter
            
               1.   EIT har de organer, der er fastsat i dette stykke.
               En bestyrelse, der består af medlemmer på højt plan med demonstreret erfaring inden for videregående uddannelse, forskning, innovation eller forretning. Bestyrelsen har ansvaret for at lede og overvåge EIT's aktiviteter, for udvælgelse, udpegelse, finansiering, overvågning og evaluering af VIF'erne, herunder for at træffe passende korrigerende foranstaltninger i tilfælde af VIF'ernes utilfredsstillende præstation, og for andre strategiske beslutninger. Ved udvælgelsen af bestyrelsen tages der hensyn til kriterier vedrørende kønsmæssig og geografisk ligevægt. Bestyrelsen vælger en formand blandt sine medlemmer.
               Et forretningsudvalg, der består af udvalgte medlemmer, som repræsenterer alle tre elementer i videntrekanten, og formanden for bestyrelsen. Forretningsudvalget bistår bestyrelsen i udførelsen af dens opgaver og forbereder bestyrelsesmøderne i samarbejde med direktøren.
               En direktør, der udnævnes af bestyrelsen. Direktøren handler som EIT's repræsentant i retlig henseende og varetager gennemførelsen af bestyrelsens beslutninger og EIT's drift og daglige ledelse.
               En intern revisionsfunktion, der virker i fuld uafhængighed og i overensstemmelse med de relevante internationale standarder. Den interne revisionsfunktion rådgiver bestyrelsen og direktøren om EIT's finansielle og administrative forvaltning og kontrolstrukturer, om organiseringen af de finansielle forbindelser med VIF'erne og om andre emner, som bestyrelsen måtte udbede sig rådgivning om.
            
            
               2.   De nærmere regler vedrørende EIT's organer er fastsat i EIT's vedtægter, som fremgår af bilag I.
            
            
               3.   Gruppen af medlemsstatsrepræsentanter oprettes.
               Gruppen af medlemsstatsrepræsentanter består af en repræsentant for hver medlemsstat og for hvert associeret land.
               Gruppen af medlemsstatsrepræsentanter rådgiver bestyrelsen og direktøren:
               
                           a)
                        
                        
                           om forlængelse eller opsigelse af EIT's partnerskabsaftaler med VIF'erne som omhandlet i bilag I, afdeling 3, punkt 6
                        
                     
                           b)
                        
                        
                           om indgåelse af et samarbejdsmemorandum med hvert enkelt VIF som omhandlet i bilag I, afdeling 3, punkt 6, og
                        
                     
                           c)
                        
                        
                           om andre strategisk vigtige spørgsmål for EIT end dem, der er omhandlet i litra a) og b), idet der udveksles erfaringer i den henseende.
                        
                     Gruppen af medlemsstatsrepræsentanter rådgiver også VIF'erne og udveksler erfaringer med dem.
               Gruppen af medlemsstatsrepræsentanter underrettes løbende om EIT's og VIF'ernes præstation, resultater og aktiviteter, resultaterne af deres overvågning og evaluering, og deres præstationsindikatorer og korrigerende foranstaltninger. Gruppen af medlemsstatsrepræsentanter afgiver udtalelse herom.
               Gruppen af medlemsstatsrepræsentanter fremmer passende synergi og komplementaritet mellem EIT- og VIF-aktiviteter og nationale programmer og initiativer, herunder den potentielle nationale medfinansiering af VIF-aktiviteter.
            
         
         
            Artikel 6
            Opgaver
            For at opfylde sin mission og nå sine mål, der er fastlagt i artikel 3, skal EIT som minimum foretage følgende:
            
                        a)
                     
                     
                        i overensstemmelse med SID fastlægge sine hovedprioriteringer og -aktiviteter og gennemføre dem i overensstemmelse med de gældende bestemmelser i forordning (EU) 2021/695
                     
                  
                        b)
                     
                     
                        sikre åbenhed over for og øge kendskabet til EIT blandt potentielle nye partnerorganisationer og tilskynde dem til deltagelse i sine aktiviteter, navnlig SMV'er og nye ekspertisecentre, i hele Unionen, herunder gennem RIO, ved at bygge på eksisterende informationsnetværk og strukturer
                     
                  
                        c)
                     
                     
                        udvælge og udpege VIF'er i overensstemmelse med artikel 9 og fastlægge VIF'ernes rettigheder og forpligtelser ved hjælp af partnerskabsaftaler og tilskudsaftaler, føre tilsyn med VIF'erne og give dem støtte og strategisk vejledning af et passende omfang ved passende foranstaltninger til kvalitetskontrol, løbende overvågning og periodisk ekstern evaluering af deres aktiviteter i overensstemmelse med artikel 11, og træffe korrigerende foranstaltninger, hvor det er hensigtsmæssigt
                     
                  
                        d)
                     
                     
                        lede gennemførelsen af RIO, herunder gennem VIF'ernes gennemførelse af RIO-knudepunkter
                     
                  
                        e)
                     
                     
                        sikre en passende koordination mellem dem og fremme kommunikation og tematisk samarbejde mellem VIF'erne og iværksætte indkaldelser af forslag til tværgående VIF-aktiviteter og delte tjenester
                     
                  
                        f)
                     
                     
                        sikre en udbredt gennemførelse af EIT-mærkede grader og eksamensbeviser fra VIF'ernes side, styrke indsatsen for at fremme dem uden for EIT-fællesskabet og udvide dem til programmer for livslang læring
                     
                  
                        g)
                     
                     
                        fremme formidling af bedste praksis for integrering af videntrekanten, herunder blandt VIF'erne og i hele Unionen, bl.a. via RIO, med henblik på at udvikle en fælles innovations- og videnoverførselskultur og tilskynde til, at VIF'erne er åbne for nye medlemmer, gennem opsøgende aktiviteter
                     
                  
                        h)
                     
                     
                        fremme bred formidling, kommunikation og udnyttelse af de resultater og muligheder, der opstår i EIT-fællesskabet, med henblik på at øge bevidstheden om, synligheden af og kendskabet til EIT i hele Unionen samt tilskynde til deltagelse i EIT-fællesskabets aktiviteter
                     
                  
                        i)
                     
                     
                        støtte VIF'erne i udviklingen af en effektiv strategi for finansiel bæredygtighed med henblik på mobilisering af midler fra andre offentlige og private kilder
                     
                  
                        j)
                     
                     
                        fremme ekspertise inden for videregående uddannelser, forskning og innovation, navnlig ved at fremme VIF'erne som innovationspartnere af topkvalitet
                     
                  
                        k)
                     
                     
                        fremme tværfaglige tilgange til innovation i alle sektorer, herunder gennem integrering af teknologiske, sociale og ikke-teknologiske løsninger, indbygget bæredygtighed og klimaneutralitet, organisatoriske tilgange, fokus på entreprenørskab og nye forretningsmodeller
                     
                  
                        l)
                     
                     
                        sikre synergi og komplementaritet mellem EIT's aktiviteter og andre EU-programmer, hvor det er hensigtsmæssigt, i overensstemmelse med forordning (EU) 2021/695
                     
                  
                        m)
                     
                     
                        fremme drøftelser og udveksling og formidling af ekspertise og knowhow mellem VIF'er med hensyn til innovative modeller for intellektuelle ejendomsrettigheder med henblik på at fremme videnoverførsel og -formidling, både i sammenhæng med VIF'erne og mere bredt i hele Unionen
                     
                  
                        n)
                     
                     
                        yde den fornødne støtte og fremme synergier med VIF'erne for at udvikle innovative løsninger
                     
                  
                        o)
                     
                     
                        arrangere regelmæssige møder — mindst hvert andet år — i et interessentforum for at dele og drøfte EIT's aktiviteter og dets erfaringer, bedste praksis og bidrag til Unionens politikker og mål for innovation, forskning og uddannelse samt andre EU-politikker og -mål, når det er relevant, og for at give interessenter mulighed for at give deres mening til kende
                     
                  
                        p)
                     
                     
                        arrangere møder i gruppen af medlemsstatsrepræsentanter mindst to gange om året, uafhængigt af møderne i interessentforummet
                     
                  
                        q)
                     
                     
                        lette oprettelsen af delte servicefaciliteter i EIT-fællesskabet
                     
                  
                        r)
                     
                     
                        tilskynde til, at der over tid etableres RIO-knudepunkter og samlokaliseringscentre i medlemsstaterne med henblik på at lette deres samarbejde inden for EIT-fællesskabet og med de lokale innovationsøkosystemer
                     
                  
                        s)
                     
                     
                        overvåge gennemførelsen af aktiviteter, som VIF'erne foretager til udvikling af deres medlemsorganisationers, navnlig videregående uddannelsesinstitutioners, erhvervsuddannelsesudbyderes, SMV'ers og startup-virksomheders, iværksætter- og innovationskapacitet og integrering af disse i innovationsøkosystemer, i hele Unionen og i overensstemmelse med videntrekantstilgangen
                     
                  
                        t)
                     
                     
                        udforme i samarbejde med Kommissionen og efter høring af VIF'erne, lancere og koordinere et pilotinitiativ til støtte for videregående uddannelsesinstitutioners innovations- og iværksætterkapacitet og integrering af disse i innovationsøkosystemer (pilotinitiativ for videregående uddannelse), som skal gennemføres af VIF'erne.
                     
                  
         
            Artikel 7
            VIF'er
            
               1.   VIF'er skal som minimum foretage følgende:
               
                           a)
                        
                        
                           innovationsaktiviteter og investeringer med europæisk merværdi, herunder lette oprettelse af innovative nye virksomheder og udvikling af innovative virksomheder i komplementaritet med EIC og InvestEU-programmet, der fuldt ud integrerer dimensionerne videregående uddannelse og forskning med henblik på at opnå en kritisk masse og fremmer formidling og udnyttelse af resultaterne
                        
                     
                           b)
                        
                        
                           innovationsbaseret forskning, eksperimenteren, prototyping og demonstration inden for områder af særlig økonomisk og miljø- og samfundsmæssig interesse, der bygger på resultaterne af forskningen på EU-plan og nationalt plan, og som potentielt kan styrke Unionens konkurrenceevne på internationalt plan og finde løsninger på de store udfordringer, som det europæiske samfund står over for, herunder dem, der vedrører sundhed og det digitale marked
                        
                     
                           c)
                        
                        
                           uddannelsesaktiviteter, især på kandidat- og ph.d.-plan, samt faglige uddannelseskurser på områder med potentiale til at opfylde fremtidige europæiske socioøkonomiske og socioøkologiske behov, og som udvider Unionens talentgrundlag og fremmer udviklingen af innovationsrelaterede kvalifikationer, forbedringen af ledelses- og iværksætterkvalifikationer, forskeres og studerendes mobilitet samt videndeling, mentorordninger og netværksaktiviteter mellem modtagere af EIT-uddannelsesaktiviteter, herunder dem, der er EIT-mærkede
                        
                     
                           d)
                        
                        
                           tiltag som led i pilotinitiativet for videregående uddannelse til at integrere bedre i innovationsværdikæder og -økosystemer og bringe videregående uddannelsesinstitutioner sammen med andre centrale innovationsaktører fra videntrekanten og derved forbedre deres innovations- og iværksætterkapacitet
                        
                     
                           e)
                        
                        
                           opsøgende aktiviteter og formidling af bedste praksis på innovationsområdet med fokus på udvikling af samarbejde mellem videregående uddannelsesinstitutioner, forskningssektoren og erhvervslivet, herunder service- og finanssektoren, og, hvor det er relevant, offentlige organisationer og organisationer i den tredje sektor
                        
                     
                           f)
                        
                        
                           RIO-aktiviteter, der er fuldt integrerede i VIF'ernes flerårige strategi og knyttet til de relevante strategier for intelligent specialisering som defineret i artikel 2, nr. 2), i forordning (EU) 2021/695 med henblik på at styrke innovationskapacitet og udvikle bæredygtige innovationsøkosystemer for at mindske skævhederne og kløften inden for innovationspræstation i hele Unionen
                        
                     
                           g)
                        
                        
                           foranstaltninger med henblik på at skabe synergi og komplementaritet mellem EIT's aktiviteter og eksisterende EU-programmer og nationale og regionale programmer, navnlig EIC, andre europæiske partnerskaber og missioner under Horisont Europa, alt efter hvad der er hensigtsmæssigt
                        
                     
                           h)
                        
                        
                           mobilisering af midler fra offentlige og private kilder, idet de navnlig skal søge at tilvejebringe en stigende andel af midlerne på deres budget fra private kilder og fra indtægter fra egne aktiviteter i overensstemmelse med artikel 18
                        
                     
                           i)
                        
                        
                           tilvejebringelse, på anmodning, af oplysninger om forsknings- og innovationsoutput og -resultater og relaterede intellektuelle rettigheder, der er udviklet i henhold til VIF'ernes aktiviteter, og om de relevante opfindere.
                        
                     
            
               2.   Uden at det berører de partnerskabsaftaler og tilskudsaftaler, der er indgået mellem EIT og VIF'erne, skal VIF'erne have betydelig frihed til at fastlægge deres interne organisation og sammensætning samt deres dagsorden og arbejdsmetoder, forudsat at de resulterer i fremskridt hen imod at nå EIT's og VIF'ernes mål, under hensyntagen til den strategiske planlægning af Horisont Europa og EIT's strategiske retning, der er fastsat i SID og af bestyrelsen.
               VIF'erne skal navnlig:
               
                           a)
                        
                        
                           indføre interne gennemsigtige forvaltningsordninger, der afspejler videntrekanten af videregående uddannelse, forskning og innovation
                        
                     
                           b)
                        
                        
                           sikre og fremme deres åbenhed gennem klare og gennemsigtige adgangs- og udmeldelseskriterier, herunder gennem åbne indkaldelser, for potentielle nye partnerorganisationer i hele Unionen, som tilfører partnerskabet merværdi
                        
                     
                           c)
                        
                        
                           fastlægge interne regler, herunder adfærdskodekser, der sikrer, at de fungerer på en åben og gennemsigtig måde
                        
                     
                           d)
                        
                        
                           opstille og gennemføre deres forretningsplaner
                        
                     
                           e)
                        
                        
                           fastsætte og gennemføre strategier for opnåelse af finansiel bæredygtighed.
                        
                     
            
               3.   VIF'erne kan vedtage foranstaltninger og initiativer, der sigter mod at afbøde virkningerne af covid-19-krisen, navnlig tiltag, der sigter mod at øge modstandsdygtigheden hos mikrovirksomheder, SMV'er og startup-virksomheder såvel som hos studerende, forskere og medarbejdere.
            
            
               4.   Forholdet mellem EIT og det enkelte VIF baseres på en partnerskabsaftale, en tilskudsaftale eller, med forbehold af artikel 12, et samarbejdsmemorandum.
            
         
         
            Artikel 8
            Regler for deltagelse og formidling
            Reglerne for deltagelse i og formidling af Horisont Europa finder anvendelse. Som en undtagelse fra disse regler gælder følgende:
            
                        a)
                     
                     
                        minimumsbetingelserne for at oprette et VIF er fastsat i denne forordnings artikel 9, stk. 3 og 4
                     
                  
                        b)
                     
                     
                        hvor det er hensigtsmæssigt, kan der gælde særlige regler for ejerskab, adgangsrettigheder, udnyttelse og formidling for merværdiskabende VIF-aktiviteter.
                     
                  
         
            Artikel 9
            Udvælgelse og udpegelse af VIF'er
            
               1.   Et partnerskab udvælges og udpeges af EIT til at være et VIF på grundlag af en konkurrencebaseret, åben og gennemsigtig procedure. De betingelser og kriterier, der er fastsat i forordning (EU) 2021/695, bl.a. i artikel 28, stk. 3, og kriterierne for udvælgelsen af europæiske partnerskaber finder anvendelse. Bestyrelsen kan præcisere disse kriterier yderligere ved at vedtage og offentliggøre kriterier for udvælgelsen af VIF'er baseret på principperne om ekspertise og innovationsrelevans for løsning af globale udfordringer og opfyldelse af Unionens politiske prioriteter.
            
            
               2.   EIT igangsætter udvælgelsen og udpegelsen af VIF'er i overensstemmelse med de prioriterede områder og den tidsplan, der er fastsat i SID, under hensyntagen til de prioriteter, der er fastlagt i Horisont Europas strategiske planlægning.
            
            
               3.   Minimumsbetingelsen for at oprette et VIF er deltagelse af mindst tre uafhængige partnerorganisationer, der omfatter mindst én videregående uddannelsesinstitution, én forskningsorganisation samt én privat virksomhed, og som er etableret i mindst tre forskellige medlemsstater.
            
            
               4.   Ud over den i stk. 3 fastsatte betingelse skal mindst to tredjedele af de partnerorganisationer, der udgør et VIF, være etableret i medlemsstaterne.
            
            
               5.   EIT vedtager og offentliggør kriterierne og procedurerne for finansiering, overvågning og evaluering af VIF'ernes aktiviteter, inden udvælgelsesproceduren for nye VIF-er indledes. EIT skal straks underrette gruppen af medlemsstatsrepræsentanter og Europa-Parlamentet om disse kriterier og procedurer.
            
         
         
            Artikel 10
            Principper for evaluering og overvågning af VIF'er
            EIT tilrettelægger på grundlag af indikatorer og overvågningsbestemmelser, der er fastsat bl.a. i forordning (EU) 2021/695 og i SID, og i tæt samarbejde med Kommissionen løbende overvågning og periodiske eksterne evalueringer af hvert enkelt VIF's output, resultater og virkninger, herunder VIF'ernes fremskridt hen imod finansiel bæredygtighed, omkostningseffektivitet og åbenhed over for nye medlemmer.
            Resultaterne af sådanne overvågninger og evalueringer forelægges Europa-Parlamentet og Rådet og offentliggøres.
         
         
            Artikel 11
            Varighed, forlængelse og opsigelse af en partnerskabsaftale
            
               1.   Uanset finansforordningens artikel 130, stk. 4, litra c), kan EIT indgå en partnerskabsaftale med et VIF for en indledende periode på syv år.
            
            
               2.   På grundlag af en løbende overvågning af VIF'erne i overensstemmelse med artikel 10 foretager EIT under bestyrelsens tilsyn foreløbige gennemgange af VIF'ernes præstation og aktiviteter, der dækker de første tre år af partnerskabsaftalen.
               I tilfælde af en forlængelse af partnerskabsaftalen foretager EIT sådanne foreløbige gennemgange, der dækker de første tre år efter dens forlængelse.
               Bestyrelsen offentliggør disse foreløbige gennemgange.
            
            
               3.   Inden udløbet af den syvårige periode, der er omhandlet i stk. 1, foretager EIT under bestyrelsens tilsyn en omfattende vurdering af hvert enkelt VIF's præstation og aktiviteter med støtte fra uafhængige eksterne eksperter.
            
            
               4.   Bestyrelsen kan efter høring af gruppen af medlemsstatsrepræsentanter forlænge partnerskabsaftalen med en ny periode på op til syv år eller ophøre med EIT's finansielle bidrag og ikke forlænge partnerskabsaftalen med et VIF på grundlag af:
               
                           a)
                        
                        
                           resultatet af den foreløbige gennemgang, der er omhandlet i stk. 2, første afsnit, og
                        
                     
                           b)
                        
                        
                           resultatet af en omfattende vurdering, der er omhandlet i stk. 3.
                        
                     EIT underretter Europa-Parlamentet og Rådet, inden det forlænger den syvårige periode, der er omhandlet i stk. 1.
            
            
               5.   Med henblik på at beslutte, om partnerskabsaftalen med et VIF skal forlænges i henhold til stk. 4, tager bestyrelsen hensyn til de kriterier for gennemførelse, overvågning og evaluering af de europæiske partnerskaber, der er fastsat i forordning (EU) 2021/695, og, for så vidt angår VIF'erne, følgende forhold:
               
                           a)
                        
                        
                           deres relevans for Unionens globale udfordringer
                        
                     
                           b)
                        
                        
                           deres EU-merværdi og relevans for så vidt angår EIT's mål
                        
                     
                           c)
                        
                        
                           opnåelsen af deres mål
                        
                     
                           d)
                        
                        
                           deres indsats for at koordinere deres aktiviteter med andre relevante forsknings- og innovationsinitiativer
                        
                     
                           e)
                        
                        
                           deres evne til at sikre åbenhed over for nye medlemmer
                        
                     
                           f)
                        
                        
                           deres resultater med hensyn til at tiltrække nye medlemmer fra hele Unionen
                        
                     
                           g)
                        
                        
                           deres overholdelse af principperne for god forvaltning
                        
                     
                           h)
                        
                        
                           deres indsats og resultater med hensyn til udformning og gennemførelse af kønssensitive foranstaltninger og aktiviteter, og
                        
                     
                           i)
                        
                        
                           deres evne til at udvikle bæredygtige innovationsøkosystemer og det opnåede niveau af finansiel bæredygtighed.
                        
                     
            
               6.   I fald den løbende overvågning, en foreløbig gennemgang eller den omfattende vurdering af et VIF, der er omhandlet i denne artikels stk. 2 og 3, viser utilfredsstillende fremskridt på de i artikel 10 omhandlede områder eller manglende EU-merværdi, træffer bestyrelsen passende korrigerende foranstaltninger, herunder reduktion, ændring eller bortfald af EIT's finansielle bidrag eller opsigelse af partnerskabsaftalen.
            
            
               7.   EIT foretager under bestyrelsens tilsyn en endelig gennemgang af VIF'ets præstation og aktiviteter inden udløbet af partnerskabsaftalen. Alt afhængigt af et positivt resultat af en endelig gennemgang før udløbet af partnerskabsaftalen kan EIT indgå et samarbejdsmemorandum med et VIF.
            
         
         
            Artikel 12
            Samarbejdsmemorandum
            
               1.   Samarbejdsmemorandummets varighed, indhold og struktur fastlægges af bestyrelsen under hensyntagen til en tilbundsgående, uafhængig undersøgelse. Undersøgelsen skal omfatte en vurdering af VIF'ernes bestræbelser på at opnå finansiel bæredygtighed, de genererede indtægter og VIF'ets finansielle udsigter. Desuden skal vurderingen identificere alle aktiviteter, hvis fortsættelse kunne være i fare på grund af manglende ressourcer.
            
            
               2.   Samarbejdsmemorandummet skal omfatte:
               
                           a)
                        
                        
                           rettigheder og forpligtelser i forbindelse med fortsættelsen af aktiviteterne inden for videntrekanten samt bevarelsen af VIF'ernes økosystem og netværk
                        
                     
                           b)
                        
                        
                           betingelser for anvendelsen af EIT-mærket og deltagelse i EIT's priskonkurrencer og i andre initiativer, der organiseres af EIT
                        
                     
                           c)
                        
                        
                           betingelser for deltagelsen i videregående uddannelser, herunder anvendelsen af EIT-mærket for uddannelsesprogrammer og forbindelser med EIT's alumnefællesskab
                        
                     
                           d)
                        
                        
                           betingelser for deltagelse i EIT's konkurrencebaserede indkaldelser af forslag til visse specifikke aktiviteter, herunder tværgående VIF-aktiviteter og delte tjenester
                        
                     
                           e)
                        
                        
                           betingelser for yderligere støtte fra EIT til tværnationale koordineringsaktiviteter blandt samlokaliseringscentrene med en høj EU-merværdi.
                        
                     
            
               3.   Hvor der ikke er indgået et samarbejdsmemorandum, må VIF'et ikke anvende EIT-mærket til sine aktiviteter.
            
         
         
            Artikel 13
            Grader og eksamensbeviser
            
               1.   Grader og eksamensbeviser, som vedrører de videregående uddannelsesaktiviteter, der er omhandlet i artikel 7, stk. 1, litra c), tildeles af de deltagende videregående uddannelsesinstitutioner og erhvervsuddannelsesudbydere i overensstemmelse med nationale regler og akkrediteringsprocedurer. Partnerskabsaftalerne, tilskudsaftalerne og samarbejdsmemorandaene mellem EIT og VIF'erne skal fastsætte, at sådanne grader og eksamensbeviser også betegnes som EIT-grader og -eksamensbeviser.
            
            
               2.   EIT skal opfordre de deltagende videregående uddannelsesinstitutioner og erhvervsuddannelsesudbydere til:
               
                           a)
                        
                        
                           at tildele fælles eller flere grader og udstede fælles eller flere eksamensbeviser, som afspejler VIF'ernes integrerede karakter, og som også kan tildeles af en enkelt videregående uddannelsesinstitution eller erhvervsuddannelsesudbyder
                        
                     
                           b)
                        
                        
                           at formidle bedste praksis vedrørende horisontale spørgsmål
                        
                     
                           c)
                        
                        
                           at promovere og udbrede kendskabet til EIT-mærket i deres uddannelser og eksamensbeviser
                        
                     
                           d)
                        
                        
                           at udvikle forskellige strategier med henblik på at fremme et effektivt samarbejde med innovationsøkosystemer og -virksomheder og fremme en iværksætterorienteret tankegang
                        
                     
                           e)
                        
                        
                           at udarbejde programmer med fokus på livslang læring og certificering
                        
                     
                           f)
                        
                        
                           at lægge særlig vægt på kønsbalancen og kønssensitive tilgange, navnlig på områder, hvor kvinder fortsat er underrepræsenteret, såsom informations- og kommunikationsteknologi, videnskab, teknologi, ingeniørvirksomhed og matematik
                        
                     
                           g)
                        
                        
                           at tage hensyn til:
                           
                                       i)
                                    
                                    
                                       EU-tiltag, der foretages i henhold til artikel 165 og 166 i TEUF
                                    
                                 
                                       ii)
                                    
                                    
                                       tiltag, der foretages i forbindelse med det europæiske område for videregående uddannelse.
                                    
                                 
                     
         
         
            Artikel 14
            EIT's driftsmæssige uafhængighed og overensstemmelse med tiltag, der gennemføres af Unionen eller en medlemsstat eller på mellemstatsligt plan
            
               1.   EIT gennemfører sine aktiviteter uafhængigt af nationale myndigheder og eksternt pres, idet det sikrer gennem koordinering, at sådanne aktiviteter er i overensstemmelse med andre tiltag og instrumenter, der skal implementeres på EU-plan, navnlig inden for videregående uddannelse, forskning og innovation.
            
            
               2.   EIT tilstræber endvidere synergi og komplementaritet ved at tage passende hensyn til politikker og initiativer på regionalt, nationalt og mellemstatsligt plan med henblik på at anvende bedste praksis, veletablerede koncepter og eksisterende ressourcer.
               Kommissionen tilbyder EIT den nødvendige støtte for at etablere passende synergi og komplementaritet med andre aktiviteter foretaget i henhold til forordning (EU) 2021/695 samt andre EU-initiativer og -programmer, samtidig med at overlap undgås.
               Kommissionen fremsætter anbefalinger til EIT om, hvordan VIF'ernes administrative byrde kan reduceres.
            
         
         
            Artikel 15
            Retlig status
            
               1.   EIT er et EU-organ og har status som juridisk person. Det har i hver medlemsstat den mest vidtgående rets- og handleevne, som national ret tillægger juridiske personer. Det kan i særdeleshed erhverve og afhænde løsøre og fast ejendom og optræde som part i retssager.
            
            
               2.   Protokol nr. 7 vedrørende Den Europæiske Unions privilegier og immuniteter, der er knyttet som bilag til TEU og TEUF, gælder for EIT.
            
         
         
            Artikel 16
            Ansvar
            
               1.   EIT har eneansvaret for at opfylde sine forpligtelser.
            
            
               2.   For EIT's ansvar i kontraktforhold gælder de relevante aftaleretlige bestemmelser og den ret, der finder anvendelse på den pågældende kontrakt.
               Den Europæiske Unions Domstol (»Domstolen«) har kompetence til at træffe afgørelse i henhold til enhver voldgiftsbestemmelse, der indgår i en af EIT indgået kontrakt.
            
            
               3.   For så vidt angår ansvar uden for kontrakt skal EIT i overensstemmelse med de almindelige retsprincipper, der er fælles for medlemsstaternes retssystemer, erstatte skader forvoldt af EIT eller af dets ansatte under udøvelsen af deres hverv.
               Domstolen har kompetence til at træffe afgørelse i tvister vedrørende sådanne skadeserstatninger.
            
            
               4.   EIT's udbetalinger som følge af det erstatningsansvar, der er omhandlet i stk. 2 og 3, samt omkostninger og udgifter i forbindelse hermed anses for udgifter for EIT og dækkes af EIT's ressourcer.
            
            
               5.   Domstolen har kompetence til at træffe afgørelse i sager anlagt mod EIT i overensstemmelse med artikel 263 og 265 i TEUF.
            
         
         
            Artikel 17
            Gennemsigtighed og aktindsigt
            
               1.   EIT og VIF'erne påser, at deres aktiviteter udføres med en høj grad af gennemsigtighed. EIT og VIF'erne skal navnlig oprette et tilgængeligt, gratis websted, der giver oplysninger om deres aktiviteter og de muligheder, de tilbyder, navnlig med hensyn til åbne indkaldelser.
            
            
               2.   EIT og VIF'erne stiller detaljerede oplysninger til rådighed om deres indkaldelser af forslag, herunder oplysninger om deres evalueringsprocesser og resultaterne af disse indkaldelser af forslag. Disse oplysninger gøres tilgængelige på en rettidig, søgbar og sporbar måde i de relevante fælles onlinedatabaser over EU-finansierede forsknings- og innovationsprojekter i overensstemmelse med forordning (EU) 2021/695.
            
            
               3.   Inden udstedelse af indkaldelser af forslag til udvælgelse af VIF'erne offentliggør EIT sin forretningsorden, sine specifikke finansielle bestemmelser, der er omhandlet i artikel 23, stk. 1, og de kriterier for udvælgelsen af VIF'erne, der er omhandlet i artikel 9.
            
            
               4.   EIT offentliggør straks sit samlede programmeringsdokument og sin konsoliderede årlige aktivitetsrapport, der er omhandlet artikel 19.
            
            
               5.   Når EIT modtager fortrolige oplysninger med en velbegrundet anmodning om fortrolig behandling, videregiver det ikke sådanne oplysninger til tredjemand, jf. dog stk. 6 og 7.
            
            
               6.   Medlemmerne af EIT's organer er underlagt den tavshedspligt, der er omhandlet i artikel 339 i TEUF.
               De oplysninger, som EIT indsamler i overensstemmelse med denne forordning, er omfattet af Europa-Parlamentets og Rådets forordning (EU) 2018/1725 (11).
            
            
               7.   Europa-Parlamentets og Rådets forordning (EF) nr. 1049/2001 (12) finder anvendelse på dokumenter i EIT's besiddelse.
            
            
               8.   Rådets forordning nr. 1 (13) finder anvendelse på EIT. De oversættelsesopgaver, der er påkrævet i forbindelse med EIT's virksomhed, udføres af Oversættelsescentret for Den Europæiske Unions Organer oprettet ved Rådets forordning (EF) nr. 2965/94 (14).
            
         
         
            Artikel 18
            Finansiering af VIF'erne
            
               1.   VIF'erne finansieres navnlig fra følgende kilder:
               
                           a)
                        
                        
                           bidrag fra partnerorganisationer, der udgør en betydelig finansieringskilde
                        
                     
                           b)
                        
                        
                           frivillige bidrag fra medlemsstater, associerede lande eller andre tredjelande eller de pågældende medlemsstaters eller landes offentlige myndigheder
                        
                     
                           c)
                        
                        
                           bidrag fra internationale organer eller institutioner
                        
                     
                           d)
                        
                        
                           indtægter fra VIF'ernes egne aktiver og aktiviteter og royalties fra intellektuelle ejendomsrettigheder
                        
                     
                           e)
                        
                        
                           kapitaltilskud
                        
                     
                           f)
                        
                        
                           testamentariske gaver, donationer og bidrag fra enkeltpersoner, institutioner, fonde eller andre organer oprettet i henhold til national ret
                        
                     
                           g)
                        
                        
                           det finansielle bidrag fra EIT
                        
                     
                           h)
                        
                        
                           finansielle instrumenter, herunder finansielle instrumenter finansieret fra Unionens almindelige budget.
                        
                     
            
               2.   Betingelserne for adgang til de finansielle bidrag fra EIT fastsættes i EIT's finansielle bestemmelser, der er omhandlet i artikel 23, stk. 1.
            
            
               3.   Budgetmæssige forpligtelser for tiltag, der løber over mere end et regnskabsår, kan opdeles på flere år i årlige trancher med forbehold af passende overvågning af VIF'ernes anslåede finansielle behov, der skal fastslås på årsbasis.
            
            
               4.   EIT's finansielle bidrag til VIF'erne kan i de indledende faser af et VIF's livscyklus dække op til 100 % af de samlede støtteberettigede udgifter i forbindelse med merværdiskabende VIF-aktiviteter. Et sådant bidrag mindskes gradvis med tiden i overensstemmelse med de finansieringssatser, der er fastsat i SID.
            
            
               5.   VIF'erne og deres partnerorganisationer kan ansøge om EU-finansiering, navnlig inden for rammerne af EU-programmer og -fonde, i overensstemmelse med de relevante regler. En sådan finansiering dækker ikke omkostninger, der allerede finansieres under et andet EU-program.
            
            
               6.   Bidrag fra partnerorganisationer til finansieringen af VIF'erne fastsættes i overensstemmelse med de finansieringssatser, der er omhandlet i stk. 4, og afspejler VIF'ernes strategi for opnåelse af finansiel bæredygtighed.
            
            
               7.   EIT etablerer en resultatbaseret tildelingsmekanisme for ydelsen af sit finansielle bidrag til VIF'erne. Mekanismen omfatter en vurdering af VIF'ernes forretningsplaner og præstation som målt ved hjælp af løbende overvågning i overensstemmelse med artikel 10 og som fastsat i SID.
            
         
         
            Artikel 19
            Programmering og rapportering
            
               1.   EIT vedtager et samlet programmeringsdokument på grundlag af SID og i overensstemmelse med sine finansielle bestemmelser, der er omhandlet i artikel 23, stk. 1, og dette dokument skal indeholde følgende:
               
                           a)
                        
                        
                           en redegørelse for EIT's og VIF'ernes vigtigste prioriteter og planlagte initiativer
                        
                     
                           b)
                        
                        
                           et skøn over finansieringsbehovet og -kilderne
                        
                     
                           c)
                        
                        
                           et overslag over personalebehovet som følge af nye opgaver
                        
                     
                           d)
                        
                        
                           relevante kvalitative og kvantitative metoder, værktøjer og indikatorer for overvågning af EIT's og VIF'ernes aktiviteter ved hjælp af en virkningsorienteret og resultatbaseret tilgang
                        
                     
                           e)
                        
                        
                           andre elementer som fastsat i dets finansielle bestemmelser.
                        
                     
            
               2.   EIT vedtager en konsolideret årlig aktivitetsrapport, der skal indeholde omfattende oplysninger om de aktiviteter, EIT og VIF'erne har gennemført i det foregående kalenderår, og om EIT's bidrag til Horisont Europas mål, og til Unionens politikker og mål på innovations-, forsknings- og uddannelsesområdet. Den konsoliderede årlige aktivitetsrapport skal indeholde en vurdering af resultaterne i forhold til målene, indikatorerne og tidsplanen samt en redegørelse for risiciene ved de gennemførte aktiviteter, for EIT's anvendelse af ressourcer, herunder dets bidrag til at nå målet om klimamainstreaming i henhold til forordning (EU) 2021/695, opdelt på de enkelte VIF'er, og for EIT's generelle drift. Den konsoliderede årlige aktivitetsrapport skal indeholde yderligere omfattende oplysninger i overensstemmelse med EIT's finansielle bestemmelser.
               Senest den 29. maj 2022 og derefter årligt forelægger direktøren den konsoliderede årlige aktivitetsrapport for Europa-Parlamentets kompetente udvalg.
            
         
         
            Artikel 20
            Overvågning og evaluering af EIT
            
               1.   EIT sikrer, at dets aktiviteter, herunder de aktiviteter, der forvaltes af VIF'erne, underkastes løbende og systematisk overvågning og regelmæssig uafhængig evaluering i overensstemmelse med dets finansielle bestemmelser for at sikre resultater af højeste kvalitet, videnskabelig topkvalitet og den mest effektive udnyttelse af ressourcerne. Resultaterne af overvågningen og evalueringen offentliggøres.
            
            
               2.   Kommissionen foretager med bistand fra uafhængige eksterne eksperter og under hensyntagen til interessenternes synspunkter rettidigt en foreløbig og en endelig evaluering af EIT og VIF'erne. Disse evalueringer indgår i evalueringerne af Horisont Europa, der er fastsat i artikel 52 i forordning (EU) 2021/695.
               Disse evalueringer omfatter en undersøgelse af, hvordan EIT opfylder sin mission og når sine mål, og dækker EIT's og VIF'ernes aktiviteter. De vurderer EU-merværdien ved EIT, indvirkningen i hele Unionen og indvirkningen af RIO-aktiviteterne, åbenheden, effektiviteten, virkningsgraden og relevansen af de EIT-aktiviteter, der gennemføres, og deres overensstemmelse og komplementaritet med relevante EU-politikker og nationale politikker, herunder synergierne med andre dele af Horisont Europa, navnlig de andre europæiske partnerskaber og missioner og EIC.
               Den foreløbige evaluering vurderer også bl.a. resultaterne og virkningerne af pilotinitiativet for videregående uddannelse, effektiviteten af VIF'ernes strategier for finansiel bæredygtighed og samarbejdet mellem EIT og gennemførelsesorganerne under Horisont Europas søjle III »Et innovativt Europa«. I den forbindelse indgår EIT-evalueringerne i evalueringerne af Horisont Europa, også med henblik på en systematisk vurdering af Horisont Europas søjle III »Et innovativt Europa«, navnlig med hensyn til »one-stop-shoppen« for innovation.
            
            
               3.   Kommissionen kan foretage yderligere evalueringer af strategisk relevante temaer eller emner med bistand fra uafhængige eksterne eksperter, der udvælges på grundlag af en gennemsigtig procedure, for at vurdere EIT's fremskridt hen imod de opstillede mål, identificere de faktorer, der bidrager til gennemførelsen af aktiviteterne, og kortlægge bedste praksis. Ved udførelsen af disse yderligere evalueringer tager Kommissionen fuldt ud hensyn til den administrative byrde for EIT og VIF'erne.
            
            
               4.   Kommissionen meddeler resultaterne af evalueringerne, ledsaget af sine bemærkninger, til Europa-Parlamentet, Rådet, Det Europæiske Økonomiske og Sociale Udvalg og Regionsudvalget. Bestyrelsen tager i forbindelse med gennemførelsen af EIT's programmer og operationer passende hensyn til resultaterne af evalueringerne.
            
         
         
            Artikel 21
            EIT's budget
            
               1.   EIT's indtægter består af et bidrag fra Unionen. EIT's indtægter kan også omfatte bidrag fra andre private og offentlige kilder.
               EU-bidraget kommer fra et finansielt bidrag fra Horisont Europa på 2 726 000 000 EUR i løbende priser med et yderligere beløb på 210 000 000 EUR i faste 2018-priser for perioden 2021-2027.
               EIT kan modtage yderligere finansielle midler fra andre EU-programmer.
            
            
               2.   Det finansielle bidrag fra EIT til VIF'erne kommer fra det EU-bidrag, der er omhandlet i stk. 1.
            
         
         
            Artikel 22
            Udarbejdelse og vedtagelse af EIT's årlige budget
            
               1.   EIT's budgets indhold og struktur fastlægges i overensstemmelse med dets finansielle bestemmelser. EIT's udgifter omfatter vederlag til personale, administrations- og infrastrukturudgifter samt driftsudgifter. Administrationsudgifterne holdes på et minimum. Indtægterne og udgifterne på EIT's budget skal balancere.
            
            
               2.   Direktøren udarbejder et udkast til et overslag over EIT's indtægter og udgifter for det følgende regnskabsår og forelægger det for bestyrelsen.
            
            
               3.   Bestyrelsen vedtager udkastet til overslaget over EIT's indtægter og udgifter samt et udkast til stillingsfortegnelse og fremsender disse som en del af det samlede programmeringsdokument til Europa-Parlamentet, Rådet og Kommissionen senest den dato, der er fastsat i EIT's finansielle bestemmelser.
            
            
               4.   Bestyrelsen vedtager EIT's budget. EIT's budget bliver endeligt efter den endelige vedtagelse af Unionens almindelige budget. Om nødvendigt tilpasses det i overensstemmelse hermed.
            
            
               5.   Bestyrelsen underretter hurtigst muligt budgetmyndigheden om alle projekter, som den agter at gennemføre, og som kan få betydelige finansielle følgevirkninger for finansieringen af EIT's budget, navnlig projekter vedrørende fast ejendom, såsom leje eller erhvervelse af ejendomme. Bestyrelsen underretter Kommissionen herom.
            
            
               6.   Enhver betydelig ændring af EIT's budget foretages efter samme procedure.
            
         
         
            Artikel 23
            Gennemførelse af og kontrol med budgettet
            
               1.   EIT vedtager sine finansielle bestemmelser i overensstemmelse med finansforordningens artikel 70, stk. 3. Der tages behørigt hensyn til behovet for tilstrækkelig driftsmæssig fleksibilitet til at sætte EIT i stand til at nå sine mål og tiltrække og fastholde partnere fra den private sektor.
            
            
               2.   Det finansielle bidrag til EIT fra Horisont Europa samt andre EU-programmer gennemføres i overensstemmelse med reglerne for disse programmer.
            
            
               3.   Direktøren gennemfører EIT's budget.
            
            
               4.   EIT's årsregnskab konsolideres med Kommissionens årsregnskab.
            
         
         
            Artikel 24
            Beskyttelse af Unionens finansielle interesser
            
               1.   Med henblik på at bekæmpe svig, korruption og andre ulovlige aktiviteter finder Europa-Parlamentets og Rådets forordning (EU, Euratom) nr. 883/2013 (15) anvendelse på EIT.
            
            
               2.   EIT tiltræder den interinstitutionelle aftale af 25. maj 1999 mellem Europa-Parlamentet, Rådet for Den Europæiske Union og Kommissionen for De Europæiske Fællesskaber om de interne undersøgelser, der foretages af Det Europæiske Kontor for Bekæmpelse af Svig (OLAF) (16). Bestyrelsen formaliserer denne tiltrædelse og vedtager de bestemmelser, der er nødvendige for at lette gennemførelsen af OLAF's interne undersøgelser.
            
            
               3.   Alle EIT's afgørelser og alle partnerskabsaftaler eller tilskudsaftaler, det indgår, skal udtrykkeligt fastsætte, at OLAF og Revisionsretten kan foretage inspektion på stedet af dokumenter hos alle kontrahenter og underkontrahenter, der har modtaget midler fra Unionen, også i de endelige modtageres lokaler.
            
         
         
            Artikel 25
            Nedlæggelse af EIT
            Hvis EIT nedlægges, skal dette ske under Kommissionens tilsyn i overensstemmelse med gældende ret. Partnerskabsaftalerne eller tilskudsaftalerne med VIF'erne skal indeholde passende bestemmelser.
         
         
            Artikel 26
            Revision
            Senest den 31. december 2026 fremsætter Kommissionen på grundlag af resultaterne af evalueringerne omhandlet i artikel 20, stk. 2 og 3, såfremt det er relevant, de forslag til ændringer til denne forordning, som den måtte finde nødvendige, navnlig vedrørende EIT's mission og mål, der er fastsat i artikel 3, og med henblik på at forlænge EIT's budget ud over den periode, der er angivet i artikel 3 og 21 i overensstemmelse med Unionens relevante rammeprogram for forskning og innovation.
         
         
            Artikel 27
            Ophævelse
            Forordning (EF) nr. 294/2008 ophæves med virkning fra den 28. maj 2021, med undtagelse af artikel 3 og 5, artikel 6, stk. 1, og artikel 7, 14, 17 og 19 i nævnte forordning, som ophæves med virkning fra den 1. januar 2021.
            Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag III.
         
         
            Artikel 28
            Ikrafttræden og anvendelse
            Denne forordning træder i kraft på dagen for offentliggørelsen i Den Europæiske Unions Tidende.
            Artikel 3, 4 og 6, artikel 7, stk. 1 og 3, og artikel 8, 9, 18 og 21 finder anvendelse fra den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 20. maj 2021.
            
               
                  På Europa-Parlamentets vegne
               
               D. M. SASSOLI
               
                  Formand
               
            
            
               
                  På Rådets vegne
               
               A. P. ZACARIAS
               
                  Formand
               
            
         
         
            (1)  EUT C 47 af 11.2.2020, s. 69.
         
            (2)  Europa-Parlamentets holdning af 27.4.2021 (endnu ikke offentliggjort i EUT) og Rådets afgørelse af 10.5.2021.
         
            (3)  Europa-Parlamentets og Rådets forordning (EF) nr. 294/2008 af 11. marts 2008 om oprettelse af Det Europæiske Institut for Innovation og Teknologi (EUT L 97 af 9.4.2008, s. 1).
         
            (4)  Jf. bilag II.
         
            (5)  EUT L 282 af 19.10.2016, s. 4.
         
            (6)  Europa-Parlamentets og Rådets forordning (EU) 2021/695 af 28. april 2021 om oprettelse af Horisont Europa — rammeprogrammet for forskning og innovation — og om reglerne for deltagelse og formidling og om ophævelse af forordning (EU) nr. 1290/2013 og (EU) nr. 1291/2013 (EUT L 170 af 12.5.2021, s. 1).
         
            (7)  Europa-Parlamentets og Rådets forordning (EU) 2021/523 af 24. marts 2021 om oprettelse af InvestEU-programmet og om ændring af forordning (EU) 2015/1017 (EUT L 107 af 26.3.2021, s. 30).
         
            (8)  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
         
            (9)  Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer (EUT L 255 af 30.9.2005, s. 22).
         
            (10)  Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046 (EUT L 122 af 10.5.2019, s. 1).
         
            (11)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
         
            (12)  Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).
         
            (13)  Rådets forordning nr. 1 af 15. april 1958 om den ordning, der skal gælde for Det Europæiske Økonomiske Fællesskab på det sproglige område (EFT 17 af 6.10.1958, s. 385).
         
            (14)  Rådets forordning (EF) nr. 2965/94 af 28. november 1994 om oprettelse af et oversættelsescenter for Den Europæiske Unions organer (EFT L 314 af 7.12.1994, s. 1).
         
            (15)  Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (EUT L 248 af 18.9.2013, s. 1).
         
            (16)  EFT L 136 af 31.5.1999, s. 15.
      
      
         
            BILAG I
            VEDTÆGTER FOR DET EUROPÆISKE INSTITUT FOR INNOVATION OG TEKNOLOGI
            AFDELING 1
            
               BESTYRELSENS SAMMENSÆTNING
            
            
                     
                        1.
                     
                     
                        Bestyrelsen sammensættes af 15 medlemmer, der udnævnes af Kommissionen på gennemsigtig vis, og således at der skabes en ligelig fordeling af personer med erfaring inden for videregående uddannelse, forskning, innovation eller erhvervsliv. Denne udnævnelse foretages efter en åben indkaldelse af interessetilkendegivelser. Bestyrelsesmedlemmernes mandatperiode er fire år. Kommissionen kan på forslag af bestyrelsen forlænge mandatperioden med to år én gang.
                        Kommissionen gør ved udnævnelsen af bestyrelsesmedlemmer sit bedste for at sikre en afbalanceret repræsentation af personer med erfaring inden for videregående uddannelse (herunder erhvervsuddannelse), forskning, innovation og erhvervslivet, samt kønsfordelingen og den geografiske fordeling og en påskønnelse af uddannelses-, forsknings- og innovationsmiljøerne i hele Unionen.
                        Bestyrelsen fremsender, hvor det er nødvendigt, en endelig liste over kandidater til Kommissionen med henblik på udnævnelse af et nyt medlem eller nye medlemmer. Kandidaterne på den endelige liste udvælges på grundlag af resultatet af en gennemsigtig og åben procedure, der indledes af EIT.
                        Kommissionen udnævner medlemmet eller medlemmerne i overensstemmelse med proceduren i stk. 1, 2 og 3 og underretter Europa-Parlamentet og Rådet om udvælgelsesproceduren og om den endelige udnævnelse af disse bestyrelsesmedlemmer.
                        Hvis et medlem ikke er i stand til at fuldføre sin mandatperiode, udnævnes en suppleant til fuldførelse af mandatperioden på grundlag af proceduren i stk. 1, 2 og 3. En suppleant, der har været medlem i mindre end to år, kan på bestyrelsens anmodning genudnævnes af Kommissionen for en yderligere periode på fire år.
                        Kommissionen udnævner senest den 29. november 2022 tre yderligere medlemmer af bestyrelsen, der dermed når op på 15 medlemmer. Bestyrelsesmedlemmer, som er udnævnt inden den 28. maj 2021, fuldfører deres mandatperiode, der ikke kan forlænges.
                        Kommissionen kan i ekstraordinære og behørigt begrundede tilfælde, navnlig med henblik på at bevare bestyrelsens integritet, på eget initiativ bringe et bestyrelsesmedlems mandatperiode til ophør.
                     
                  
                     
                        2.
                     
                     
                        Bestyrelsesmedlemmerne varetager EIT's interesser, idet de fremmer instituttets mission og mål og sikrer dets identitet, autonomi og den overordnede sammenhæng på uafhængig og gennemsigtig måde.
                     
                  
                     
                        3.
                     
                     
                        Bestyrelsen kan indbyde et medlem af EIC-udvalget eller andre interessenter til at deltage i sine møder som observatører.
                     
                  
                     
                        4.
                     
                     
                        Bestyrelsen handler ved udøvelsen af sit ansvar under Kommissionens tilsyn med henblik på gennemførelsen af EIT's mission og mål, der er fastsat i artikel 3.
                     
                  AFDELING 2
            
               BESTYRELSENS ANSVAR
            
            
                     
                        1.
                     
                     
                        Bestyrelsen træffer strategiske beslutninger i forbindelse med udøvelsen af sit ansvar for at lede og overvåge EIT's og VIF'ernes aktiviteter. Den skal navnlig:
                        
                                    a)
                                 
                                 
                                    efter høring af de eksisterende VIF'er og under hensyntagen til deres holdninger vedtage EIT's bidrag til Kommissionens forslag til SID og offentliggøre det
                                 
                              
                                    b)
                                 
                                 
                                    vedtage EIT's samlede programmeringsdokument, budget, årsregnskab og resultatopgørelse samt dets konsoliderede årlige aktivitetsrapport
                                 
                              
                                    c)
                                 
                                 
                                    vedtage fornuftige kriterier og klare og gennemsigtige procedurer for resultatbaseret finansiering af VIF'erne, herunder afgørelsen om den maksimale tildeling af EIT's finansielle bidrag til dem, med henblik på at gennemføre den relevante VIF-forretningsplan og nå de mål, der er fastsat i SID, og i overensstemmelse med artikel 10, idet der tages hensyn til de krav, der er fastsat i artikel 11, stk. 4 og 5, herunder VIF'ernes fremskridt med hensyn til at opnå finansiel bæredygtighed
                                 
                              
                                    d)
                                 
                                 
                                    vedtage udvælgelsesproceduren for VIF'erne i overensstemmelse med artikel 9 og SID
                                 
                              
                                    e)
                                 
                                 
                                    udvælge og udnævne et partnerskab til et VIF i overensstemmelse med de i artikel 9 fastsatte betingelser og kriterier og om nødvendigt trække en sådan udnævnelse tilbage
                                 
                              
                                    f)
                                 
                                 
                                    bemyndige direktøren til at forberede, forhandle og indgå partnerskabsaftaler og tilskudsaftaler med VIF'erne
                                 
                              
                                    g)
                                 
                                 
                                    fastlægge varigheden, indholdet og strukturen af samarbejdsmemorandummet i overensstemmelse med artikel 12, give mandat og bemyndigelse til direktøren til at forberede og forhandle samarbejdsmemoranda med VIF'erne og, efter at have gennemgået de forhandlede samarbejdsmemoranda, bemyndige direktøren til at indgå dem
                                 
                              
                                    h)
                                 
                                 
                                    bemyndige direktøren til at forlænge partnerskabsaftaler med VIF'erne ud over den periode, der oprindeligt er fastsat, med forbehold af et positivt resultat af den foreløbige gennemgang og omfattende vurdering som fastsat i SID, inden udløbet af den pågældende periode i overensstemmelse med artikel 10 og 11
                                 
                              
                                    i)
                                 
                                 
                                    bemyndige direktøren til at forberede, forhandle og indgå tilskudsaftaler med andre juridiske enheder
                                 
                              
                                    j)
                                 
                                 
                                    vedtage virkningsfulde, effektive, gennemsigtige og løbende overvågnings- og evalueringsprocedurer, herunder et solidt sæt indikatorer i overensstemmelse med artikel 10, 11, 19 og 20, og føre tilsyn med direktørens gennemførelse heraf
                                 
                              
                                    k)
                                 
                                 
                                    træffe passende korrigerende foranstaltninger vedrørende VIF'er, der underpræsterer, herunder reduktion, ændring eller bortfald af EIT's finansielle bidrag til disse VIF'er eller opsigelse af partnerskabsaftalerne med dem, på grundlag af overvågningen og vurderingen af resultater, i overensstemmelse med EIT's og VIF'ernes mål og med artikel 10, 11 og 18
                                 
                              
                                    l)
                                 
                                 
                                    tilskynde VIF'erne til at vedtage driftsmodeller med henblik på åbenhed over for nye partnerorganisationer
                                 
                              
                                    m)
                                 
                                 
                                    promovere EIT i hele Unionen og på verdensplan med henblik på at øge dets tiltrækningskraft og i den forbindelse bemyndige direktøren til at undertegne aftalememoranda med medlemsstater, associerede lande eller andre tredjelande
                                 
                              
                                    n)
                                 
                                 
                                    træffe afgørelse om udformning og koordinering af støttetiltag, som VIF'erne foretager for at udbrede virkningen af EIT i hele Unionen med henblik på udvikling af videregående uddannelsesinstitutioners og, hvor det er relevant, erhvervsuddannelsesudbyderes iværksætter- og innovationskapacitet og integrering af dem i innovationsøkosystemer for at styrke integreringen af videntrekanten
                                 
                              
                                    o)
                                 
                                 
                                    fremme skabelsen af synergier mellem EIT, herunder gennem VIF'erne, og EU-rammeprogrammerne for forskning og innovation samt nationale og regionale finansieringsordninger.
                                 
                              
                  
                     
                        2.
                     
                     
                        Ud over de strategiske beslutninger, der er omhandlet i punkt 1, træffer bestyrelsen andre proceduremæssige og driftsmæssige beslutninger, der er nødvendige for udførelsen af dens opgaver og EIT's aktiviteter. Den skal navnlig:
                        
                                    a)
                                 
                                 
                                    vedtage sin forretningsorden og forretningsudvalgets forretningsorden samt EIT's specifikke finansielle bestemmelser
                                 
                              
                                    b)
                                 
                                 
                                    uddelegere specifikke opgaver til forretningsudvalget
                                 
                              
                                    c)
                                 
                                 
                                    fastsætte passende honorarer for bestyrelsens og forretningsudvalgets medlemmer, som skal være på linje med tilsvarende godtgørelser i medlemsstaterne
                                 
                              
                                    d)
                                 
                                 
                                    vedtage en åben og gennemsigtig procedure for udvælgelse af medlemmerne af forretningsudvalget
                                 
                              
                                    e)
                                 
                                 
                                    udnævne direktøren og om nødvendigt forlænge direktørens ansættelsesperiode eller afskedige direktøren i overensstemmelse med afdeling 5
                                 
                              
                                    f)
                                 
                                 
                                    udnævne regnskabsføreren og forretningsudvalgets medlemmer
                                 
                              
                                    g)
                                 
                                 
                                    vedtage en adfærdskodeks vedrørende interessekonflikter
                                 
                              
                                    h)
                                 
                                 
                                    hvor det er hensigtsmæssigt, nedsætte rådgivningsgrupper med mål, opgaver og varighed, der er fastlagt på forhånd
                                 
                              
                                    i)
                                 
                                 
                                    oprette en intern revisionsfunktion i overensstemmelse med EIT's finansielle bestemmelser
                                 
                              
                                    j)
                                 
                                 
                                    træffe beslutning om EIT's arbejdssprog, idet der tages hensyn til de gældende principper om flersprogethed og de praktiske krav i forbindelse med dets aktiviteter
                                 
                              
                                    k)
                                 
                                 
                                    indkalde til et årligt møde på højt niveau med VIF'erne
                                 
                              
                                    l)
                                 
                                 
                                    rapportere om VIF'ernes samarbejde med andre europæiske partnerskaber.
                                 
                              
                  
                     
                        3.
                     
                     
                        Bestyrelsen træffer afgørelser vedrørende EIT's personale og dets ansættelsesvilkår i overensstemmelse med vedtægten for tjenestemænd i Den Europæiske Union og ansættelsesvilkårene for Unionens øvrige ansatte, der er fastlagt i Rådets forordning (EØF, Euratom, EKSF) nr. 259/68 (1) (benævnt henholdsvis »personalevedtægten« og »ansættelsesvilkårene«). Den skal navnlig:
                        
                                    a)
                                 
                                 
                                    vedtage foranstaltninger til gennemførelse af personalevedtægten og ansættelsesvilkårene i overensstemmelse med personalevedtægtens artikel 110, stk. 2
                                 
                              
                                    b)
                                 
                                 
                                    i overensstemmelse med dette punkts litra c) og med hensyn til EIT's personale udøve de beføjelser, som personalevedtægten tillægger ansættelsesmyndigheden, og som ansættelsesvilkårene tillægger den myndighed, der har kompetence til at indgå ansættelseskontrakter (»ansættelsesmyndighedsbeføjelser«)
                                 
                              
                                    c)
                                 
                                 
                                    i overensstemmelse med personalevedtægtens artikel 110, stk. 2, vedtage en afgørelse baseret på personalevedtægtens artikel 2, stk. 1, og ansættelsesvilkårenes artikel 6, der tillægger direktøren de relevante ansættelsesmyndighedsbeføjelser og fastsætter de vilkår, under hvilke denne delegering kan suspenderes, samtidig med at direktøren bemyndiges til at videredelegere de pågældende beføjelser
                                 
                              
                                    d)
                                 
                                 
                                    under helt særlige omstændigheder vedtage en afgørelse om midlertidigt at suspendere de ansættelsesmyndighedsbeføjelser, der er delegeret til direktøren, og de beføjelser, direktøren måtte have videredelegeret, og selv udøve dem eller delegere dem til et af sine medlemmer eller en anden ansat end direktøren.
                                 
                              
                  AFDELING 3
            
               BESTYRELSENS ARBEJDE
            
            
                     
                        1.
                     
                     
                        Bestyrelsen vælger sin formand blandt sine medlemmer. Formandens mandatperiode er på to år og kan forlænges én gang.
                     
                  
                     
                        2.
                     
                     
                        Kommissionens repræsentant deltager i bestyrelsens møder uden stemmeret, men vedkommendes samtykke kræves i tilfælde omhandlet i punkt 5. Vedkommende har ret til at foreslå punkter til bestyrelsens dagsorden.
                     
                  
                     
                        3.
                     
                     
                        Direktøren deltager i bestyrelsens møder uden stemmeret.
                     
                  
                     
                        4.
                     
                     
                        Bestyrelsen træffer beslutninger ved almindeligt flertal blandt de stemmeberettigede medlemmer.
                        Beslutninger i henhold til afdeling 2, punkt 1, litra a), b), c), d) og n), og punkt 2, litra e) og j), samt beslutninger i henhold til nærværende afdelings punkt 1 kræver dog et flertal på to tredjedele af de bestyrelsesmedlemmer, der har stemmeret.
                     
                  
                     
                        5.
                     
                     
                        Bestyrelsens beslutninger i henhold til afdeling 2, punkt 1, litra c), e), g), h), j) og m), punkt 2, litra c), og punkt 3, litra a), kræver Kommissionens samtykke, der meddeles af Kommissionens repræsentant i bestyrelsen.
                     
                  
                     
                        6.
                     
                     
                        Bestyrelsen indhenter en udtalelse fra gruppen af medlemsstatsrepræsentanter, inden den vedtager afgørelser om forlængelse eller opsigelse af partnerskabsaftalerne med VIF'erne i overensstemmelse med afdeling 2, punkt 1, litra h) og k), og om indgåelse af samarbejdsmemorandummet i overensstemmelse med afdeling 2, punkt 1, litra g).
                        Den i første afsnit omhandlede udtalelse er ikke bindende for bestyrelsen. Den afgives uden unødigt ophold og under alle omstændigheder senest to måneder efter anmodningen om den.
                     
                  
                     
                        7.
                     
                     
                        Bestyrelsen holder ordinært møde mindst fire gange om året, og derudover kan formanden indkalde til ekstraordinært møde på eget initiativ, eller hvis mindst en tredjedel af alle dens medlemmer eller Kommissionens repræsentant begærer et møde.
                     
                  AFDELING 4
            
               FORRETNINGSUDVALGET
            
            
                     
                        1.
                     
                     
                        Forretningsudvalget bistår bestyrelsen i udførelsen af dennes opgaver.
                     
                  
                     
                        2.
                     
                     
                        Forretningsudvalget består af fem medlemmer, herunder bestyrelsesformanden, som også er formand for forretningsudvalget. De fire øvrige medlemmer udvælges af bestyrelsen blandt dennes medlemmer og således, at der skabes en ligelig fordeling af personer med erfaring inden for videregående uddannelse, forskning, innovation eller erhvervsliv. Mandatperioden for medlemmerne af forretningsudvalget er på to år og kan forlænges én gang.
                     
                  
                     
                        3.
                     
                     
                        Forretningsudvalget forbereder bestyrelsens møder i samarbejde med direktøren.
                     
                  
                     
                        4.
                     
                     
                        Bestyrelsen kan anmode forretningsudvalget om at føre tilsyn med og overvåge gennemførelsen af bestyrelsens beslutninger og anbefalinger.
                     
                  
                     
                        5.
                     
                     
                        Forretningsudvalget forbereder bestyrelsens drøftelse og vedtagelse af udkastet til EIT's bidrag til Kommissionens forslag vedrørende SID. Derudover forbereder forretningsudvalget bestyrelsens drøftelse af udkastet til samlet programmeringsdokument, udkastet til den konsoliderede årlige aktivitetsrapport, udkastet til det årlige budget og udkastet til årsregnskabet og resultatopgørelsen, inden disse forelægges bestyrelsen.
                     
                  
                     
                        6.
                     
                     
                        Forretningsudvalget vedtager sine beslutninger med et flertal af de tilstedeværende medlemmer. Hvert medlem har én stemme.
                     
                  
                     
                        7.
                     
                     
                        Kommissionens repræsentant deltager i forretningsudvalgets møder uden stemmeret. Kommissionens repræsentant har ret til at foreslå punkter til forretningsudvalgets dagsorden.
                     
                  
                     
                        8.
                     
                     
                        Direktøren deltager i forretningsudvalgets møder uden stemmeret.
                     
                  
                     
                        9.
                     
                     
                        Medlemmerne af forretningsudvalget varetager EIT's interesser, idet de fremmer instituttets mission og mål og sikrer dets identitet, autonomi og den overordnede sammenhæng på en uafhængig og gennemsigtig måde. De aflægger regelmæssigt rapport til bestyrelsen om de vedtagne beslutninger og de opgaver, der pålægges dem af bestyrelsen.
                     
                  AFDELING 5
            
               DIREKTØREN
            
            
                     
                        1.
                     
                     
                        Direktøren skal have ekspertise og et godt omdømme inden for de områder, som EIT opererer på. Direktøren er en del af EIT's personale og ansættes i en stilling som midlertidigt ansat i henhold til artikel 2, litra a), i ansættelsesvilkårene.
                     
                  
                     
                        2.
                     
                     
                        Direktøren udnævnes af bestyrelsen på grundlag af en liste over kandidater, som Kommissionen foreslår, efter en åben og gennemsigtig udvælgelsesprocedure. Ved indgåelsen af kontrakten med direktøren repræsenteres EIT af formanden for bestyrelsen.
                     
                  
                     
                        3.
                     
                     
                        Direktørens mandatperiode er på fire år. Bestyrelsen kan på grundlag af et forslag fra Kommissionen, hvori dens evaluering af direktørens præstation og EIT's bedste interesser samt dets fremtidige opgaver og udfordringer indgår, forlænge mandatperioden for en periode på op til fire år én gang. En direktør, hvis mandatperiode er blevet forlænget, må ikke deltage i en anden udvælgelsesprocedure til samme stilling.
                     
                  
                     
                        4.
                     
                     
                        Direktøren kan kun afskediges ved en afgørelse truffet af bestyrelsen på forslag af Kommissionen.
                     
                  
                     
                        5.
                     
                     
                        Direktøren varetager driften og den daglige ledelse af EIT og repræsenterer instituttet i retlig henseende. Direktøren er ansvarlig over for bestyrelsen og aflægger løbende rapport til denne om udviklingen inden for EIT's aktiviteter og aktiviteter, der henhører under vedkommendes ansvarsområde.
                     
                  
                     
                        6.
                     
                     
                        Direktøren skal navnlig:
                        
                                    a)
                                 
                                 
                                    tilrettelægge og forvalte EIT's aktiviteter
                                 
                              
                                    b)
                                 
                                 
                                    støtte bestyrelsen og forretningsudvalget i deres arbejde og sørge for sekretariatsbistand i forbindelse med deres møder samt forsyne dem med de oplysninger, som er nødvendige for udførelsen af deres hverv
                                 
                              
                                    c)
                                 
                                 
                                    støtte bestyrelsen i dens arbejde med at udarbejde EIT's bidrag til Kommissionens forslag vedrørende SID
                                 
                              
                                    d)
                                 
                                 
                                    udarbejde udkastet til samlet programmeringsdokument, den konsoliderede årlige aktivitetsrapport og det årlige budget, som skal forelægges bestyrelsen
                                 
                              
                                    e)
                                 
                                 
                                    forberede og forvalte proceduren for udvælgelse af VIF'er og sikre, at procedurens forskellige faser er præget af gennemsigtighed og objektivitet, under bestyrelsens tilsyn, og vedlægge en detaljeret rapport om udvælgelsesproceduren som bilag til den i litra d) omhandlede konsoliderede årlige aktivitetsrapport
                                 
                              
                                    f)
                                 
                                 
                                    med bestyrelsens bemyndigelse forberede, forhandle og indgå partnerskabsaftaler og tilskudsaftaler med VIF'erne
                                 
                              
                                    g)
                                 
                                 
                                    forberede og forhandle samarbejdsmemoranda med VIF'erne og, med forbehold af bestyrelsens endelige godkendelse, indgå dem i overensstemmelse med afdeling 2, punkt 1, litra a)
                                 
                              
                                    h)
                                 
                                 
                                    med bestyrelsens samtykke forberede, forhandle og indgå tilskudsaftaler med andre juridiske enheder
                                 
                              
                                    i)
                                 
                                 
                                    tilrettelægge møderne i interessentforummet og gruppen af medlemsstatsrepræsentanter og sikre effektiv kommunikation med dem, under bestyrelsens tilsyn
                                 
                              
                                    j)
                                 
                                 
                                    med bestyrelsens bemyndigelse undertegne aftalememoranda med medlemsstaterne, associerede lande eller andre tredjelande med det formål at promovere EIT på verdensplan
                                 
                              
                                    k)
                                 
                                 
                                    sikre gennemførelsen af effektive overvågnings-, vurderings- og evalueringsprocedurer knyttet til VIF'ernes præstation i overensstemmelse med afdeling 2, punkt 1, litra j), samt gennemføre de korrigerende foranstaltninger, der er truffet afgørelse om af bestyrelsen i overensstemmelse med artikel 11, stk. 6
                                 
                              
                                    l)
                                 
                                 
                                    i overensstemmelse med princippet om forsvarlig økonomisk forvaltning være ansvarlig for administrative og finansielle spørgsmål, herunder gennemførelsen af EIT's budget, under hensyntagen til rådgivningen fra den interne revisionsfunktion
                                 
                              
                                    m)
                                 
                                 
                                    forelægge den interne revisionsfunktion et udkast til et årsregnskab og en resultatopgørelse, som efterfølgende forelægges bestyrelsen
                                 
                              
                                    n)
                                 
                                 
                                    sikre, at EIT's forpligtelser i henhold til kontrakter og aftaler, som det har indgået, overholdes, under bestyrelsens tilsyn
                                 
                              
                                    o)
                                 
                                 
                                    sikre effektiv kommunikation med Unionens institutioner under bestyrelsens tilsyn
                                 
                              
                                    p)
                                 
                                 
                                    informere gruppen af medlemsstatsrepræsentanter om resultaterne af overvågningen, vurderingen og evalueringen og forelægge udtalelserne fra gruppen af medlemsstatsrepræsentanter for bestyrelsen
                                 
                              
                                    q)
                                 
                                 
                                    varetage EIT's interesser, idet vedkommende fremmer dets mission og mål og sikrer dets identitet, autonomi og den overordnede sammenhæng på uafhængig og gennemsigtig vis.
                                 
                              
                  
                     
                        7.
                     
                     
                        Direktøren varetager alle andre opgaver, der tildeles vedkommende af bestyrelsen, og under bestyrelsens ansvar.
                     
                  AFDELING 6
            
               EIT'S PERSONALE OG UDSTATIONEREDE NATIONALE EKSPERTER
            
            
                     
                        1.
                     
                     
                        EIT's personale består af personer, der er direkte ansat af EIT. Personalevedtægten, ansættelsesvilkårene og de regler, som EU-institutionerne i fællesskab har vedtaget for anvendelsen af disse, finder anvendelse på EIT's personale. Dette punkt finder anvendelse på personale ansat af EIT den 28. maj 2021 uanset ansættelseskontraktens begyndelsesdato.
                     
                  
                     
                        2.
                     
                     
                        Nationale eksperter kan udstationeres hos EIT i en begrænset periode. Bestyrelsen vedtager bestemmelser, som sætter udstationerede nationale eksperter i stand til at arbejde for EIT, og fastlægger deres rettigheder og forpligtelser.
                     
                  
               (1)  EFT L 56 af 4.3.1968, s. 1.
         
      
      
         
            BILAG II
            OPHÆVET FORORDNING MED ÆNDRINGER
            
                        Europa-Parlamentets og Rådets forordning (EF) nr. 294/2008
                     
                     
                        (EUT L 97 af 9.4.2008, s. 1)
                     
                  
                        Europa-Parlamentets og Rådets forordning (EU) nr. 1292/2013
                     
                     
                        (EUT L 347 af 20.12.2013, s. 174)
                     
                  
      
      
         
            BILAG III
            SAMMENLIGNINGSTABEL
            
                        Forordning (EF) nr. 294/2008
                     
                     
                        Nærværende forordning
                     
                  
                        Artikel 1
                     
                     
                        Artikel 1
                     
                  
                        Artikel 2, nr. 1)
                     
                     
                        Artikel 2, nr. 1)
                     
                  
                        Artikel 2, nr. 2)
                     
                     
                        Artikel 2, nr. 2)
                     
                  
                        Artikel 2, nr. 3)
                     
                     
                        Artikel 2, nr. 3)
                     
                  
                        Artikel 2, nr. 5)
                     
                     
                        Artikel 2, nr. 5)
                     
                  
                        Artikel 2, nr. 6)
                     
                     
                        Artikel 2, nr. 6)
                     
                  
                        Artikel 2, nr. 7)
                     
                     
                        Artikel 2, nr. 7)
                     
                  
                        —
                     
                     
                        Artikel 2, nr. 8)
                     
                  
                        Artikel 2, nr. 8)
                     
                     
                        —
                     
                  
                        Artikel 2, nr. 9)
                     
                     
                        Artikel 2, nr. 9)
                     
                  
                        Artikel 2, nr. 9a)
                     
                     
                        Artikel 2, nr. 10)
                     
                  
                        Artikel 2, nr. 10)
                     
                     
                        Artikel 2, nr. 11)
                     
                  
                        —
                     
                     
                        Artikel 2, nr. 12)
                     
                  
                        Artikel 2, nr. 11)
                     
                     
                        Artikel 2, nr. 13)
                     
                  
                        —
                     
                     
                        Artikel 2, nr. 14)
                     
                  
                        —
                     
                     
                        Artikel 2, nr. 15)
                     
                  
                        —
                     
                     
                        Artikel 2, nr. 16)
                     
                  
                        Artikel 3
                     
                     
                        Artikel 3, stk. 1 og 2
                     
                  
                        Artikel 4, stk. 1, litra a), c) og d)
                     
                     
                        Artikel 5, stk. 1
                     
                  
                        Artikel 4, stk. 2
                     
                     
                        —
                     
                  
                        Artikel 4, stk. 3
                     
                     
                        Artikel 5, stk. 2
                     
                  
                        —
                     
                     
                        Artikel 5, stk. 3
                     
                  
                        Artikel 5, stk. 1, litra a)-c)
                     
                     
                        Artikel 6, litra a), b), c) og e)
                     
                  
                        Artikel 5, stk. 1, litra d)
                     
                     
                        —
                     
                  
                        —
                     
                     
                        Artikel 6, litra d)
                     
                  
                        Artikel 5, stk. 1, litra e) og f)
                     
                     
                        Artikel 6, litra f) og g)
                     
                  
                        —
                     
                     
                        Artikel 6, litra h) og i)
                     
                  
                        Artikel 5, stk. 1, litra g)-i)
                     
                     
                        Artikel 6, litra j), k) og l)
                     
                  
                        Artikel 5, stk. 1, litra j)
                     
                     
                        —
                     
                  
                        —
                     
                     
                        Artikel 6, litra m) og n)
                     
                  
                        Artikel 5, stk. 1, litra k)
                     
                     
                        Artikel 6, litra o) og p)
                     
                  
                        —
                     
                     
                        Artikel 6, litra q)-t)
                     
                  
                        Artikel 5, stk. 2
                     
                     
                        —
                     
                  
                        Artikel 6, stk. 1, litra a)-c)
                     
                     
                        Artikel 7, stk. 1, litra a), b) og c)
                     
                  
                        —
                     
                     
                        Artikel 7, stk. 1, litra d)
                     
                  
                        Artikel 6, stk. 1, litra d)
                     
                     
                        Artikel 7, stk. 1, litra e)
                     
                  
                        —
                     
                     
                        Artikel 7, stk. 1, litra f)
                     
                  
                        Artikel 6, stk. 1, litra e)
                     
                     
                        Artikel 7, stk. 1, litra g)
                     
                  
                        —
                     
                     
                        Artikel 7, stk. 1, litra h) og i)
                     
                  
                        Artikel 6, stk. 2, litra a)-e)
                     
                     
                        Artikel 7, stk. 2, litra a)-e)
                     
                  
                        —
                     
                     
                        Artikel 7, stk. 3
                     
                  
                        Artikel 6, stk. 3
                     
                     
                        Artikel 7, stk. 4
                     
                  
                        —
                     
                     
                        Artikel 8
                     
                  
                        Artikel 7, stk. 1
                     
                     
                        Artikel 9, stk. 1
                     
                  
                        Artikel 7, stk. 1a
                     
                     
                        Artikel 9, stk. 2
                     
                  
                        Artikel 7, stk. 2
                     
                     
                        —
                     
                  
                        Artikel 7, stk. 3
                     
                     
                        Artikel 9, stk. 3
                     
                  
                        Artikel 7, stk. 4
                     
                     
                        Artikel 9, stk. 4
                     
                  
                        Artikel 7, stk. 5
                     
                     
                        Artikel 9, stk. 5
                     
                  
                        Artikel 7a
                     
                     
                        Artikel 10
                     
                  
                        Artikel 7b, stk. 1
                     
                     
                        —
                     
                  
                        Artikel 7b, stk. 2
                     
                     
                        Artikel 11, stk. 1
                     
                  
                        —
                     
                     
                        Artikel 11, stk. 2
                     
                  
                        —
                     
                     
                        Artikel 11, stk. 3
                     
                  
                        Artikel 7b, stk. 3
                     
                     
                        Artikel 11, stk. 4
                     
                  
                        —
                     
                     
                        Artikel 11, stk. 5
                     
                  
                        Artikel 7b, stk. 4
                     
                     
                        Artikel 11, stk. 6
                     
                  
                        —
                     
                     
                        Artikel 11, stk. 7
                     
                  
                        —
                     
                     
                        Artikel 12
                     
                  
                        Artikel 8, stk. 1
                     
                     
                        Artikel 13, stk. 1
                     
                  
                        Artikel 8, stk. 2, litra a)
                     
                     
                        Artikel 13, stk. 2, litra a)
                     
                  
                        Artikel 8, stk. 2, litra aa)
                     
                     
                        Artikel 13, stk. 2, litra b)
                     
                  
                        —
                     
                     
                        Artikel 13, stk. 2, litra c)-f)
                     
                  
                        Artikel 8, stk. 2, litra b)
                     
                     
                        Artikel 13, stk. 2, litra g)
                     
                  
                        Artikel 9, stk. 1 og 2
                     
                     
                        Artikel 14, stk. 1
                     
                  
                        Artikel 9, stk. 3
                     
                     
                        Artikel 14, stk. 2
                     
                  
                        Artikel 11
                     
                     
                        Artikel 15
                     
                  
                        Artikel 12
                     
                     
                        Artikel 16
                     
                  
                        Artikel 13, stk. 1
                     
                     
                        Artikel 17, stk. 1
                     
                  
                        —
                     
                     
                        Artikel 17, stk. 2
                     
                  
                        Artikel 13, stk. 2-7
                     
                     
                        Artikel 17, stk. 3-8
                     
                  
                        Artikel 14, stk. 1
                     
                     
                        —
                     
                  
                        Artikel 14, stk. 2
                     
                     
                        Artikel 18, stk. 1
                     
                  
                        Artikel 14, stk. 3
                     
                     
                        Artikel 18, stk. 2
                     
                  
                        —
                     
                     
                        Artikel 18, stk. 3
                     
                  
                        Artikel 14, stk. 4
                     
                     
                        Artikel 18, stk. 4
                     
                  
                        Artikel 14, stk. 5
                     
                     
                        Artikel 18, stk. 5
                     
                  
                        Artikel 14, stk. 6
                     
                     
                        —
                     
                  
                        —
                     
                     
                        Artikel 18, stk. 6
                     
                  
                        Artikel 14, stk. 7
                     
                     
                        Artikel 18, stk. 7
                     
                  
                        Artikel 15, stk. 1
                     
                     
                        Artikel 19, stk. 1
                     
                  
                        Artikel 15, stk. 2
                     
                     
                        Artikel 19, stk. 2
                     
                  
                        Artikel 16, stk. 1
                     
                     
                        Artikel 20, stk. 1
                     
                  
                        Artikel 16, stk. 2
                     
                     
                        Artikel 20, stk. 2
                     
                  
                        Artikel 16, stk. 2a
                     
                     
                        Artikel 20, stk. 3
                     
                  
                        Artikel 16, stk. 3
                     
                     
                        Artikel 20, stk. 4
                     
                  
                        Artikel 17, stk. 1
                     
                     
                        —
                     
                  
                        —
                     
                     
                        Artikel 4, stk. 4
                     
                  
                        Artikel 17, stk. 2
                     
                     
                        Artikel 4, stk. 1
                     
                  
                        Artikel 17, stk. 2a
                     
                     
                        Artikel 4, stk. 2
                     
                  
                        Artikel 17, stk. 3
                     
                     
                        Artikel 4, stk. 3
                     
                  
                        Artikel 17, stk. 4
                     
                     
                        Artikel 4, stk. 5
                     
                  
                        Artikel 18
                     
                     
                        —
                     
                  
                        Artikel 19, stk. 1
                     
                     
                        —
                     
                  
                        —
                     
                     
                        Artikel 21, stk. 1
                     
                  
                        Artikel 19, stk. 2
                     
                     
                        —
                     
                  
                        Artikel 19, stk. 3
                     
                     
                        Artikel 21, stk. 2
                     
                  
                        Artikel 20, stk. 1
                     
                     
                        Artikel 22, stk. 1
                     
                  
                        Artikel 20, stk. 2
                     
                     
                        —
                     
                  
                        Artikel 20, stk. 3
                     
                     
                        Artikel 22, stk. 2
                     
                  
                        Artikel 20, stk. 4
                     
                     
                        —
                     
                  
                        Artikel 20, stk. 5
                     
                     
                        Artikel 22, stk. 3
                     
                  
                        Artikel 20, stk. 6
                     
                     
                        —
                     
                  
                        Artikel 20, stk. 7
                     
                     
                        —
                     
                  
                        Artikel 20, stk. 8
                     
                     
                        Artikel 22, stk. 4
                     
                  
                        Artikel 20, stk. 9
                     
                     
                        Artikel 22, stk. 5
                     
                  
                        Artikel 20, stk. 10
                     
                     
                        Artikel 22, stk. 6
                     
                  
                        Artikel 21, stk. 1
                     
                     
                        Artikel 23, stk. 1
                     
                  
                        Artikel 21, stk. 1a
                     
                     
                        Artikel 23, stk. 2
                     
                  
                        Artikel 21, stk. 2
                     
                     
                        Artikel 23, stk. 3
                     
                  
                        Artikel 21, stk. 3
                     
                     
                        Artikel 23, stk. 4
                     
                  
                        Artikel 21, stk. 4
                     
                     
                        —
                     
                  
                        Artikel 22
                     
                     
                        Artikel 24
                     
                  
                        Artikel 22a
                     
                     
                        Artikel 25
                     
                  
                        Artikel 23
                     
                     
                        —
                     
                  
                        —
                     
                     
                        Artikel 26
                     
                  
                        —
                     
                     
                        Artikel 27
                     
                  
                        Artikel 24
                     
                     
                        Artikel 28
                     
                  
                        Bilag
                     
                     
                        Bilag I
                     
                  
                        —
                     
                     
                        Bilag II
                     
                  
                        —
                     
                     
                        Bilag III